
Die gottliche Vorsehung. Kanzelređden von Dr. August Huber. 
Dičzesanprases und Domprabendar in Freiburg i. Br. Erste und zweite' 
Auflage. (Die Kreuzesfahne im Včikerkrieg. Von Dr. Jos. Schofer und 
Dr. Alb. Krieser. Nenntes B&ndehen). Freiburg in Br. (Wien) 1915. 
Herdersche Verlagshandlung. o | Ze | 

Utješna vjerska istina o Providnosti Božjoj zavrijeđuje, da se 
> više pula razmatra, a i da se o njoj kršć. narodu sa propovijedaonice 
govori. Upravo današnji je vijek zadojen nazorima i mislima deističkim 
i panteističkim, a lijek toj modernoj bolesti nalazi se jedino u dubokim: 
vjerskim istinama. Vrlo je zgodno u zbirci: Die Kreuzesfahne in \ čikerkrige, 
izašla knjižica o Providnosti Božjoj. Auktor Dr. Huber razdijelio je zgodno 
knjižicu na dogmatički i apologetski dio. U prva tri članka jest dogmatički 
popularno obrađena nauka o Providnosti. Dočim ostali članci jesu mala 
apologija o istoj vjerskoj istini. Pitanja: otkuda zla u svijetu i kako se 
ona podudaraju sa istinom o Providnosti, zatim pitanje, zašto tolik 
vrsti, i zašto ljudi nalaze u jednom od njih sreću i zadovoljstvo, a u 
drugom ne, nalaze ovdje zgodno riješenje. U sedmom se članku auktor 
specijalno obazire na svjeiski rat u odnošaju sa Providnosti Božjom. 
Deseti pako članak zgodno opominje čitaoca, na onu narodnu: pomdzi 
si sam, pa će ti i Bog pomoći. Na koncu daje auktor u prijevodu 
članak o plodovima razmalir. vrhu Providnosti Božje iz pera Isusovca 
Lessia. — Knjižica je popularna, te će dobro doći vlč. kuratnom svečen- 
stvu kao materijal za prigodne propovijedi; a osobito sada u ratno vrijeme 
zgodno izlazi, gdje treba više puta znati na zgodan način narod utješiti. 





| Prijatelj Malenih. Euharistijski listić za malene službenike i služ- 
benice presv. olt. Sakramenta, za hrvatsku učeću mladež obojega spola 

i za kršćanske obitelji. Izlazi jedamput na mjesec. Pretplata od rujna 
do prosinca 1915. stoji samih 20 fil. ako še naruči barem 10 istisaka ; 
ako se pak naruči 20 ili više istisaka, tada pretplata stoji samih 18 fil. 
Pretplata se šalje unapried. God. 1. Br, 1. Zadar. Urednik O. Hugolin. 
Didon. — Sadržaj: Njegova Preuzvišenost Nadbiskup Dr. Vinko Pulišić | 
i »Prijatelj Malenih«. Nadobudnoj dječici, »Prijstelju malenih«. Dječice, 
tražile svog druga. Srce čisto ., .. Pravila o dobrom ponašanju. Mali 
Jurica i rat. Uzrok tolikih nevolja. Tumačenje kršćanskoga nauka za 
djecu. Mali Koledar. Razbibriga. 

O. Hugolin je izdanjem toga listića ispunio svoje obećanje. Sadržaj 
svjedoči za lijepu spremu tog dječjeg listića. Do vlč. svećenstva stoji 
eto proširenje tog _milog, a ujedno i jeftinog listića. Kao što se raširio 
»Anđeo Čuvar«, neka se širi među nedužnu dječicu i »Prijatelj Malenih«. 

I to je jedan način kako da dovedemo dječicu k Isusu, ljubitelju 
dječjeg srca. | : ž 





Jakov Tomasović: U oluji. Pripovijesti, crtice 1feljtoni iz ratnoga doba 

Doista u buri i oluji ugledale su te nježne crtice Cetinskog 

mlinara svijetlo Božje. U našoj hrvatskoj literaturi kroz tih 14 ratnih 
mjeseci izašao je već priličan broj raznih knjiga i brošura, ponajviše 

O presvetom oltarskom Otajstvu, 
Jvan Rakuša, župnik. 


(Svršetak), 


Na nebu sjaje zvijezde, koje su nekoć bile svjedoci njegova punog 
milosti narogjenja u Betlehemu ; sada imaju opet biti tihi svjedoci sličnoga 
neizmjerne ljubavi Njegove. Među apoštolima drži Isus, sin Božji, kruh 
i vino u svojim sv. rukama i govori nad njima svoju svemoguću riječ: 
»Ovo je tijelo moje; ovo je krv moja«. Od toga trenutka ima svijet presv. 
olt. Otajstvo. Na zadnjoj večeri bijaše prva sv. misa i prva sv. pričest. 
Od onda nije nikada prestao presv. olt. Sakramenat, ni sv. misa, ni pričest. 

Jer što je na zadnjoj večeri učinio Spasitelj, činili su poslije po 
vlasti i nalogu Njegovom apoštoli, a po istoj vlasti čine to još uvijek 
biskupi i svećenici kat. crkve. Kada oni u sv. Misi nad kruhom i vinom 
izgovaraju Isusove riječi: »Ovo je tijelo moje; ovo je krv moja«, pretvori 
se na oltaru kruh u tijelo, a vino u krv Kristovu. Kad dakle kod pretvorbe 
zazvoni, poziva nas: Poklonite se Isusu u presv. olt. Otajstvu ! 

Sada znate, dr. kršć., što je sa sv. Hoslijom. Pod prilikom kruha 
u sv. Hostiji nazočan je Isus Krist sa svojom božanskom i čovječanskom 
naravi, sa svojom svemogućnošću i veličanstvom. Nedokučivo čudo, a 
ujedno nepobitna istina! »Ovo je tijelo moje, a ovo je krv moja«, to su. 
riječi Božje, a riječi su Božje istinite. | 

Dođite dakle i poklonite se Isusu u presv olt. Otajstvu! Dođite 
i poklonite se svome Bogu u sv. Hostiji! Bogu među nama! Bogu na 
oltaru! »Gdje je narod, komu je Bog tako blizu, kao što je nama? 
Doista, Bog nije daleko od nijednoga nas. Jest, Bog je među nama! Bog 
u sv. Hostiji! Bog u presv. olt. Otajstvu! No u presv. ovom otajstvu 
nazočan je Isus također kao naš Spasitelj. 


H. 


Isus Krist tražio je i spasavao, što bijaše izgubljeno, dok je živio 
na zemlji. Sada to isto čini pod prilikom kruha u sv. Hostiji. U presv. 
olt. Otajstvu On je naš Spasitelj. | 

1. Najveći čin Spasileljev za nas, dr, kršćani, jest žrtva na križu. 
Tu svoju žrtvu nastavlja u sv. Misi. Sv. Misa jest ista žrtva kao žrtva na 
križu. Razlika među obim žrtvama jest samo ta, što se Krist na križu 
žrtvovao u mukama u prolijevanju svoje krvi, dočim se u sv. Misi žrtvuje 
nekrvnim načinom. Budući da je dakle sv. Misa ista žrtva kao žrtva na 
križu, to vrijedi toliko koliko žrtva na križa, t. j. ima neizmjernu vri- 
jednost. Zato se moramo Isusu u presv. olt. Otajstvu klanjati kao svomu 
Spasitelju. | 

2, No, nije Isus samo pod sv. Misom u presv. oll. Otajstvu nazočan 
kao naš Spasitelj. On je neprestano, dan i noć i presv. Sakramentu naš 
“Spasitelj. Kroz dan, kada obavljamo svoje poslove, kroz noć, kada poči- 
vamo, moli se Krist u svetohraništu za nus svome nebeskomu Ocu za 
milost i blagoslov. 

Odavle nas poziva: »Dođite k meni svi; koji ste umorni i opte- .- 
rećeni, ja ću vas okrijepiti«. Svi, koji trpe na tijelu i duši, siromasi i 
bolesni, žalosni i progonjeni i nevoljni grješnici, svi imadu uvijek pristup 
k Isusa u presv. olt. Otajstvu, i svi budu uslišani, svi nađu ljubežljivo 
Srce i ruku pomoćnicu. Svi nađu tu svoga Spasitelja. | 

3. Još nešto. Tisuće i tisuće u zemljama kršćanskim idu svaki 
dan, a osobito u nedjelje i blagdane k Isusu u presv. olt. Otajstvu, da 
Ga primu kao onu hranu, koja vima svu slast u sebi«. Ova hrana je 
Isus sam, njegovo presv. Tijelo i Krv u presv. pričesti. Eto, dr. kršć., 
tako daleko ide ljubav božanskoga Spasitelja, da se kao hrana duše naše 
hoće posve s nama sjediniti! Ovo je doista ljubav neopisiva i nedokučiva! 
Dođite dakle i poklonite se Isusu u presv. olt. Otajstvu ! 


x x 


Jest, dr. slušatelji, idimo svi k »stanu Božjemu među ljudima«, 
k Isusu u presv. olt. Otajstvu! Štujmo. hvalimo, slavimo Ga i klanjajmo 
Mu se kao Bogu i Spasitelju našemu. Iskažimo Bogu i Spasitelju svome 
u presv. olt. Otajstvu čast, koja ga ide! Spletimo Mu vijenac naše vjere, 
našeg ufanja i ljubavi. Amen. 








Dvadeseta nedjelja po Duhovima. 
M. Seigerschimiodt. | 


, Gospodine, sidji, dok nije umro 
sin moj“. (Iv. 4, 49). 


Strasti same po sebi nijesu ni zle ni pogubne. Dok strašću upravlja 
razum, može biti dobra i korisna, nu ako se volja posvema poda strasti 
ne slušajući razuma, tada je strast zla, jer zarobljuje čovjeka i otimlje 
mu mir duše, koji je prvi uvjet prave sreće. Zato čitamo u sv. pismu, 
da je mudrac molio Gospodina, da ga oslobodi od zlih strasti govoreći: 
»Nemoj me predati duši bestidnoj i neobuzdanoj«. (Ieeli. 23, 6). Pszimo 
dakle, da ne zavlada u nama nijedna zla strast. 

U današnjem sv. evangjelju čitamo, da je sin kraljeva čovjeka 
bio na smrt bolestan, a ovaj čuvši, da je Isus došao u Galileju, dogje 
k Njemu i zamoli Ga, da sidjei da mu iscijeli sina. Slično se može reći 
o čovjeku, koji se je predao zloj strasti. Svaka je zla strast slična groznici, 
od koje bolovaše sin kraljeva čovjeka. Pa kao što je taj sin bio bolestan 
tjelesno na smrt, tako dovode strasti čovjeka do smrti duševne, koja je 
kud i kamo pogibeljnija od smrti tjelesne. Ako nećemo izgubiti život, 
moramo Gospodina moliti, da sigje i da nas oslobodi dotične strasti: 
I mi moramo reći Spasitelju: Sigji Gospodine prije, nego li mi umre 
duša, jer ću inaće jadno propasti. Promotrimo danas, u kolikoj je pogi- 
belji da zauvijek propadne onaj, koji se predao zloj strasti, pa se naučimo 
da za vremena tražimo pomoć i milosi u Gospodina. 

Mudri Salomon reče: »Samo ovo sam našao, da je Bog čovjeka 
pravoga učinio, i da se je sam upleo un nebrojena pitanja.« (Eecl. 7, 30). 
Tako je stvorio Bog čovjeka u stanju milosti. Ali pošto je čovjek slušao 
zmiju, izvrgao se je borbi i u njoj podlegao. Jer se je on pobunio proti 
Bogu, pobunile su se vlastite strasti protiv njega. Zato kaže sv. Pavao, 
da nam se je neprestano boriti: »Jer tijelo želi proti duhu, a duh proti 
tijela«. (Gal. 5, 17). Usprkos svemu tomu može se ipak čovjek pomoću 
milosti Božje protivili i zapriječiti, da zla strast ne zavlada u njemu, 
pače može ju svladati i razumu podvrći, jer ovako govori Gospodin Bog 
Kainu: »Pod tobom bit će (griješne) požuda, i ti ćeš njoj zapovijedati«. 
(Gen. 4, 7). Bile ove navale pokvarenih strasti neznam kako silne, ipak 
ne mogu da nas odvrate od puta Božjega, jer tu ipak vrijede riječi 
Isusove: »Evo, kraljevstvo je Božje u vama«. (Luk. 17, 21). U nama je 
utemeljio Bog kraljevstvo svoje. a u tom kraljevstvu zapovijeda volja. 
jer se njoj imade sve pokoravati. Može li biti za čovjeka veća čast, veće 
odlikovanje, nego što je gospodar svojih strasti" A to ne može biti bez 
samozataje. Samozataja pak koju nam bož. Spasitelj toliko preporuča, 
sastoji se u tom, da vladamo dušom svojom. Dušom pak svojom vladamo 
i duša nam je zdrava, dok razum upravlja strastima. 

Mnogi doduše nastoje da se izvana pokažu dobrima i kreposnima, 
ali goje u srcu zle strasti protiv pravednosti, ljubavi, poniznosti, čistoći 
itd. Ovakovi treba da se boje onih kazna, kojima se je zagrozio bož. 
Spasitelj farizejima i književnicima govoreći: »Jao vama književnici i 
farizeji, licemjeri, što čistite izvana čašu i zdjelu, a iznutra ste puni 
grabeža i nečistoće«. (Mat. 23, 25). Kralj je David rekao, da je sva slava 
duše, što je u milosti Božjoj, iznutra. | 

»Što koristi — kaže sv. Jeronim — uzdržavati se od jela, a hraniti 
oholost u srcu svomu, uzdržavati se od vina, a opijati se srdžbom 2« 
Ovakovi ljudi samo pokrivaju svoje strasti plaštem pobožnosti, umjesto 
da ih se oslobode. Čovjek se mora odreći svih zlih strasti, jer im inače 
ne će nikada biti gospodarom, nego robom i grijeh će u njemu gospo- 

dovati. Samo je onda čovjek — kaže sv. Toma — sam svoj gospodar, 
ako upravlja razum tijelom i njegovim požudama. Ako pak služi zlim 
strastima, kaže sv. Jeronim, onda gubi kraljevsko svoje dostojanstvo i 
postaje rob grijeha po riječima sv. Ivana: »Koji čini grijeh rob je grijeha«. 
(Iv. 9, 34). 

| Sv. Jakov nas opominje, da tijelo sa požudama njegovim poput 
konja krotimo, kojemu stavljamo žvalje u čeljusti, da ga vodimo, kud 
nas je volja. ka gle i konjima mećemo žvalje u čeljusti, da nam se 
pokoravaju«. (Jak. 3, 4). Čim opazimo, da se zla strast u nama probudila, 
moramo je razumom svojim zauzdati, jer ako opakoj strasti ugodimo, 
slični postajemo životinji, koja ne slijedi razuma, nego nagone svoje, te 
se tako ispunjuju riječi psalmiste, koji kaže: »A čovjek, dok bijaše u 
časti, nije spoznao, prispodobio se nerazumnim životinjama i postao im 
je sličan. (Ps. 48, 13). » Gore je — kaže sv. Ivan Zlatousti — postati sličan 
životinjama, nego kao takove doći na svijet; na svijet doći bez razuma, 
nije sramotno ; ali roditi se kao čovjek, pa živjeti kao životinja, što 
slijepo slijedi svoj nagon, to je nedostojno, jer se čovjek ponaj ispod 
životinje«. 

Ovako su živjeli pogani, jer im je razum potamnio, pa _nijesn.. 
znali lučiti dobra od zla, zato su išli putevima, na koje su ih zavele zle 
strasti, kako to svjedoči sv. Pavao (Efes. 4, 17, 18).: »Ne _hodite više, 
kao i pogani što hode u izpraznosti uma svoga, tamom imadu pokriven 
razum, — otudjeni od života Božjega neznanjem, što je u njima, zdva- 
jajući predali su se bludnosti«. U tako tužno stanje dospjeli su oni kršćani, 
koji preziru Boga i razum, samo da uzmognu slijediti glas zlih svojih 
strasti. Ali ih za kaznu njihovih grijeha predaje Gospodin kao i pogane 
u verige sramotnih njihovih strasti; a to je kazna gora od svake druge 
kazne. 


Sv. Augustin kaže (de civ. dei lib. 14, c. 28), da možemo podići 
u sebi dva grada — grad ljubavi Božje i grad vlastitoga samoljublja. 
Ljuhav Božja gradi nebeski grad do prezira samoga sebe; samoljublje 
pak gradi zemni grad do prezira Božjega. Ako nas ljubav Božja oživljava, 
onda preziremo sami sebe, ako pak zavlada u nama samoljublje, prezirat 
ćemo Boga. Pa jer su misli i osjećaji srca ljudskoga skloni na zlo od 
mladosti njegove (Gen. 8, 21), zato se moramo tečajem cijeloga života 
borili i svladavati zle svoje sklonosti, što niću neprestano u nama, kao 
drač u bašći. 


Pitat ćete me: A kako da se oslobodimo zlih strasti 2 Kako ćemo 
zapriječiti, da se ne probude? Neka vam odgovori sv. Gregorije: »Posve 
je drugo ove _ nemani iz daleka motriti, nego ih u svoje srce primiti«. 
(Mor. lib. 6) Dok su izvana, ne mogu nam nauditi, ako ih pak u sebe 
primimo, onda nas proždiru. 

Sve se zle strasti ragjaju iz samoljublja, što je naš najveći nepri- 
Jatelj, a njega ćemo svladati, ako zatajimo sami sebe. kako to uči bož. 
Spasitelj one, koji hoće slijediti Njega. »Ako hoće tko za menom da ide, 
neka zataji samoga sebe«. (Mat. 16, 24). Toma Kempenac kaže takodjer: 
»Ne će ljubav Božja unići u srce tvoje, dok ga samoljublje nije ostavilo«. 
BI. Angjela iz Folignija običavala bi reći, da se većma boji samoljublja, 
nego li pakla, jer imade ono veću silu, da nas obori, nego isti gjavao. 
Sv. Magdalena Paciška kaže: »Najveći izdajica, protiv kojega nam se je 
boriti, jest samoljublje, što nas poput Jude cjelovom izdaje. Tko toga 
neprijatelja svlada, sve je svladao, a tko njega ne svlada, izgubljen je«. 
K tomu dodaje svetica: »Ako ga ne možemo u jedan mah ubiti, moramo 
ga otrovati«.. Time hoće reći: ako ga i ne možemo posve svladati, jer 
umire taj neprijatelj s nama zajedno, a to moramo nsstojati, da ga 
oslabimo, jer ako se osili, pogubit će nas. »Smrt — kaže sv. Bazilije — 
je plaća, kojom naplaćuje samoljublje one, koji ga slijede«. Samoljublje ne 
traži ono, što je pravedno i pošteno, nego ono, što ugadja zloj pohoti; 
zato kaže bož. Spasitelj: »Tko svoju dušu ljubi, taj će ju izgubiti«. (Iv. 
12, 29). Tko sebe pravo ljubi, taj mora zlim svojim sklonostima sve 
uskratiti, što Bog zabranjuje, jer će inače Boga i samoga sebe izgubiti. 


Dvije su glavne slrasti u našem srcu: ljubav i mržnja. Ako ove 
nijesu uregjene, to vuku za sobom mnogo drugih zlih strasti. Jedna ragja 
slavičnost, neumjerenost, skupost, sablazan; druga ragja osvetu, nepravdu, 
zavist, klevetu. Sv. Augustin nam savjetuje, da se ne obaramo na sve 
najedamput, već treba da iskorjenimo jednu po jednu. 


Prije svega _ moramo se ispitati, koja je glavna naša strast, jer 
ako ovu svladamo, sve smo svladali, ako nas ona svlada. sve je izgubljeno. 
Imade ljudi, koji se brižno čuvaju malenih, neznatnih pogriješaka, ali 
brzo podlegnu većim grijesima, jer ne nastoje umrtviti svojih najjačih 
strasti. No dok ovih ne svladaju, ne će steći krunu vječnoga života. 
Kalj je Sirski naložio poglavicama svojim, da se ne upuste u borbu niti 
sa najmanjim nili sa najvećim, nego jedino sa samim kraljem. (2. Dn. 
18, 30). Pa tako i bi; Ahab je pao, a Sirci su pobijedili. 


Tako je i snama. ako ne ubijemo kralja, t. j. glavnu svoju strast, 
oto se nećemo spasiti. Kad zavlada koja strast u čovjeku, ona ga zaslijepi 
oi čini, da ne pozna pogibli, u kojoj se nalazi. Kako će slijepac izbjeći 
ponoru, ako ga slijepac vodi, t. j. kako će čovjek sačuvati svoju dušu, 
ako ga vodi strast, koja ne sluša razuma, nego zla nagnuća. Sv. Gregorije 
kaže, da lukavština gjavola stoji u tom, što uspaljuje sve više našu glavnu 
strast, te nas zavodi u najgroznije zablude. Onaj, u kojem je zavladala 
koja strast, ne pazi na ništa više; on prezire sve, kazne i opomene, pače 
islo vječno proktetstvo. Jedino na to misli, kako bi ugodio svojoj strasti, 
pa kaže; bilo što mu drago, ja hoću sebi ugoditi. Pa kao što jedna 

krepost nije nikad sama, nego vodi i druge sa sobom, tako prate jednu 
strast mnoge drube. »Strasti sačinjavaju lanac zločina«, kaže sv. Laurencije 
Justinian. | | 

Nužno je dakle, uči nas sv. Augustin, da čim spoznamo, da se 

koja sirast u nama diže, da ju odmah oborimo, prije nego li će ojačati. 

o Sveti nam Dorotej, tumačeći ovu istinu, pripovijeda, kako je neki 
pustinjak svome učeniku naložio da istrgne mladi čempres. Ovaj ga 
posluhnu i odmah ga istrgne. Poslije mu zapovijedi da drugo veće drvo 
istrgne, za koje mu je trebalo više jakosti. Napokon mu pokaže drvo, 
što je imalo već duboki korijen, pa mu i to zapovijedi, ali ovajput ga 
nije mogao istrgnuti. Tada reče pustinjak svome učeniku: Tako ti je 
sinko moj i sa našim strastima. Ako imadu već korijen, teško ih je 
iskorijeniti. : 
Imajmo i mi sveudilj ove istine pred očima, da vlada ili duša 
tijelom ili vlada tijelo dušom., 

Veoma je koristan savjet, što nam ga daje Kasijan. »Svratimo, 
kaže on, svoje strasti na druge predmete, pa će se pretvoriti u kreposti«. 
Ako je tko sklon na srditost, kad ga tko uvrijedi, neka se u ioj mržnji 
i srdžbi sjeti na grijeh, koji mu može više nauditi, nego svi pakleni dusi. 
Drugi je opet sklon odviše ljudima. Taj neka upravi svoju ljubav na 
Boga, u komu se nalazi neizmjerna savršenost. Najbolje pak sredstvo je 
molitva, kojom se molimo: Bogu, de nas oslobodi zlih strasti. Pa u koliko 
raste strast, u toliko neka raste i molitva. Uzorom nam neka bude mo- 
litva kraljeva čovjeka, koji je potražio Gospodina i molio Ga govoreći: 
» Gospodine sigji, dok nije sin moj umro«. Zavapimo i mi u čas grozničave 
ove borbe izmegju razuma i strasti pobožno moleći: Gospodine sigji, 
dok nije umrla duša moja, dok nije podlegla u borbi. A Gospodin će. 
nam reći: Idi, duša tvoja žive! Milost moja pomoći će tebi, da pobijediš. 

Podignimo se dakle nad ovu zemlju, neka nam se duša i srce 
ne zabavlja taštim stvarima ovoga svijeta, nego upotrijebimo sve svoje 
sile, da uzljubimo Boga, neizmjerno dobro, koji nas je stvorio za sebe, 
koji nas očekuje na nebesima, da nam udijeli ono blaženstvo, što sam 
uživa od vijeka do vijeka. Amen, | 

Propovijed na 21. nedjelju po Duhovima. 
“E Tribec. 


»Zli slugo! sav dug ti oprostih j jer si 
me molio, nije li trebalo da se ili 
smiluješ drugaru tvome, kao što se 

i ja tebi smilovah“. (M. 18, 33). 
Izmegju drugih zločina, koje je g. Bog pod velikom kaznom 
Židovima u starom zakonu zabranio, nalazi se i prevara na vagi i 
mjeri. Tko bi kupujući stvari uzimao veću mjeru i veće uteze, a proda- 
vajući opet uzimao manju mjeru i manje uteze, podpao bi pod osobitu 
mržnju i prokletstvo Božje. Citamo naime u sv. pismu starog zavjeta: 
»Dvoslruka težina i dvostruka mjera oboje jest mrsko g. Bogu«. Ovakova 
prevarna mjera nalazi se, kako kaže sv. Grgur, ne samo u trgovini 
kod kupaca i prodavaoca, već i u ćudorednom smislu ; i u tom smislu 


jest takogjer osobito mrska gosp. Bogu, jer svaki čovjek — kaže gore 
spomenuli svetac — koji drugačije sudi ono, što pripada njegovomu 


bližnjemu, a drugačije ono što pripada njemu, imade dvostruku mjeru«. 

Želite li, kršć. dragi, jedan primjer o tome, a vi pogledajte na 
slugu u današtjem sv. Evangjelju. Taj nevrijedni čovjek počinio je osim 
prevare i kragje takogjer dug od 10.000 talenata nesavjesnim upravljanjem 
imetka, i jošte si je utvarao, da je vrijedan oproštenja i pomilovanja. 
koje je i dobio bacivši se na koljena pred gospodarom. 

A obratno smatrao je on svoga sudruga, koji mu je bio dužan 
jedva 100 dinara, smatrao ga je, velim, nevrijednim pomilovanja, te ga 
dao baciti u tarmtijom. | 

Je li se je dakle čuditi, kršć. braćo, ako se je gospodar, kad ća 
to dočuo, raspalio pravednim gnjevom i rekao: Zli slugo itd., ie što ga 
je sa onom nemilosrdnosti, koju je on prama svomu bližnjemu pokazao, 
predao krvnicima da ga kazne. 

Kršć. braćo! Bojim se, da i nas često upravo radi ovakove vrsti 
prekršaja ne stignu Božje kazne, jer što je danas češće na Svijeta, nego 
li poraba ovakove dvostruke vage i mjere. 

Uvrijede, koje mi nanašamo g. Bogu, smatramo vrlo _ malenimi, 
a uvrede, koje nama naš bližnji nanese, smatramo velikima i neoprostivima. 

Naše grijehe, pa bili oni kako veliki, ispričajemo i držimo se 
vrijednima pomilovanja, dočim pogriješke i grijehe našega bližnjega poveća- 
jemo i strogo ih kaznimo. Stoga ćemo uz pomoć Božju danas promotriti : 

1. U kakovom odnošaju stoje uvrijede nanešene g, Bogu i nama i 

2. kako naopako mi jedne sa drugima zamijenjujemo. 


I. 


Imade raznih okolnosti, uslijed kojih se nepravda bližnjemu 
nanešena povećaje. Takove su okolnosti: mjesto, način, sredstvo, osoba 





432 Propovijed na 21. nedjelju po Duhovima. 





nn i 


itd. Drugačije se držimo, kad nas tko uvrijedi pred nama samima ili 
pred nekolicinom, a drugačije, kad nas tko osramoti javno pred svijetom; 
drugačije gledamo onoga, koji nam nepravdu čini iz zlobe a drugačije 
onoga, koji nam to čini iz neznanja. Drukčije osjećamo uvredu prijatelja, 
a drukčije uvredu neprijatelja itd. Osobito se pako veličina nepravde 
mjeri prama osobi, koja je povrijegjena. Ako čovjek uvrijedi kakvog siro- 
maha, radnika, slugu iti koju drugu nižu osobu, smatra se uvreda 
malenom; ako čovjek uvrijedi uglednog gradjanina, tad je već uvreda 
veća, ako povrijedi službenu osobu, još je uvreda veća, ako pako čovjek 
uvrijedi samog cara, smatra se dvreda najvećom, pače može onaj, koji ju 
je nanio, dopasti u tamnicu, pače i na vješala. 

Pošto se dakle veličina uvrijede mjeri prema tome, kakova je 
osoba, koju uvrijedimo, slijedi, da je grijeh, koji je uvrijeda Bogu, tim 
teži, čim je veće dostojanstvo Božje. A kako je veliko dostojanstvo Božje? 
Ako pitamo učene bogoslovce, cdgovorit će nam: »Njegovo veličanstvo 
jest neizmjerno! Bog jest gospodin neizmjerno veličanstven, beskonačna 
jest njegova mudrost, beskonačno njegovo milosrgje, beskonačna njegova 
pravednost, beskonačna njegova moć«. Doslijedno, kao što čast Božja 
beskonačno naikriljuje čast svih stvorova, tako i uvreda, koja se nanaša 
Bogu, prekoračuje sve moguće uvrede, koje se stvorovima nanose. 
Uzmimo, kršć, braćo, na jednu stranu tezulje ili vage samo jednu uvredu 
Bogu, a na drugu pak stranu metnimo zasluge sviju svetaca, trud svih 
apostola, muke svih mučenika, pokoru svih pokornika; i ovo sve ne 
može one uvrede prevagnuti nili izjednačiti. To uči izrično sv. Toma, 
glava kal. bogoslovaca, kad kaže: Grijeh imade stalnu beskonačnost 
poradi beskonačnog Božjeg doslojanstva, jer svaka uvreda je tim veća, 
čim je veći onaj, proti komu jest počinjena. 

Pogledajmo sada, kakovima se imadu smatrati uvrijede, koje se 
nama nanašaju. Što je čovjek ? Izaija prorok veli: »Glej, narodi su kao 
jedna kaplja u moru«. Što je čovjek? Poganski mudraci kažu: »Čovjek 
jest igračka slučaja, slika nestalnosti, zrcalo _ pokvarenosti, lat vremena, 
rob smrti, prolazeći putnik, živa smrt itd.« Što je čovjek odgovaraju nam 
sv. Oci: »Čovjek jest hrana crva, jedna kap jutarnje rose, čovjek jest 
ništa, dim koji brzo izgine, pjena, prah i zemlja.« 

Kada je čovjek sam po sebi tsko slabi stvor, što želi biti onda, 
ako ga isporedimo sa g. Pogom? Ako je gosp. Bog neugasivo svijetlo, 
tad je čovjek iskra koja brzo uirne, ako je gosp. Bog neizmjerno more 
savršenosti, tad je čovjek jedva iadna kapljica tog mora; ako je gosp. 
Bog temelj beskonačnog blaženstva, tad je čovjek bijedan Crvić na ovoj 
zemlji. Zapamtite si dakle, mili slušatelji, što je Bog i što je čovjek, pa 
se učite iz neizmjerne razlike izmegju Boga i nas ujedno poznavati 
udaljenost i razliku uvrede, koja se nanosi Bogu i nama. Koja je dakle 
to razlika? Pogledajmo onu dvojicu slugu u današnjem sv. evangjelju. 
Prvi je bio dužan gospodaru 10.000 talenta, t, j. prema našem novcu do 

25 milijuna forinti, drugi je bio svome sudrugu samo 100 dinara dužan, 
što u našem noveu iznosi jedva 28 forinti; pa čujte sada, što primjećuje 
ovdje sv. Antun Paduanski : »Kako je velika razlika izmegju 10.000 talenata 
i sto dinara, isto je tako, pače i veća je razlika izmegju uvrede nanesene 
gosp. Bogu i nanesene našem bližnjemu«. 


lI. 


a ipak! Kiko je lažljiva vaga, kojom mi te uvrede mjerimo! 
Kako malo mi cijenimo uvredu nanešenu gosp. Bogu, a kako jako na- 
nešenu nama. Kada mi gosp. Boga uvrijedimo sa najvećim grijesima, 
želimo da nam ih odmah oprosti, a kad nas naš bližnji uvrijedi, držimo 
tu uvredu neoprostivom. 

Dogje jedan na ispovijed pun raznih grijeha i opačina, kragja i 
otimačina, pa neka ga ispovjednik samo maiko strože ukori, evo već 
nagje raznih isprika, da svoje grijehe ispričaje, sad je kriva njegova zla 
narav, sad je kriv gjavao, sad su krive okolnosti itd. Nu uzmimo da taj 
isti, koji je sebe u ispovijedi znao tako braniti, bude uvrijegjen od svoga 
bližnjega, pa da ga vidiš kako će se žeslili, kako nema milosti, kako se 
grozi sa sudom i smrću. | 

Evo dogje drugi, koji u crkvi pod islom službom Božjom svojim 
brbljanjem, ogledavanjem, smijanjem itd. gosp. Boga u njegovoj kući 
gadno vrijegja, pa drži to za ništa; nu ako on misli, de ga je njegov bližnji 
možda samo malko prezreo, ako mu njegov bližnji nije dao onog naslova, 
za koji misli da ga ide, tada se raspaljuje, tada bijesni i kad bi mogao 
pripravio bi svomu bližnjemu kano Aman Mardokeju vješala. 

Dogje napokon i treći, koji si je nepravednim kupovanjem, koji | 
si je varanjem i drugim nedopuštenim sredstvima stekao veliki imetak, 
pa drži da je nedužan; nu ako taj isti ulovi slugu ili sluškinju, koji si je 
možda sumo za utišati glad uzeo jednu jabuku ili krušku ili što slično, 
do ga onaj isti čas osugjuje na najveću kaznu dapače i iz kuće protjera. 
Nije li to istina, dragi slušatelji? | 

Nije li istina, da ako možda iko iznese na javnost koju vašu već 
zaboravljenu zloću, kako biste želili, da svi o tom šute, dočim kad vi 
možda saznate koju pogrješku svoga bližnjega, kako to odmah po svim 
mjestima i kućama razglasite ! Pitam vas, što to znači drugo, ako ne: 
uvrede nanesene Bogu držati za 100 dinara, a nanešene sebi držati za 
10 000 talenata? | 

Kad se je kralj Saul, kako to sv. pismo St. Z. pripovijeda, utaborio 
u Galgali, načinio je žrtvenik, na kome se je imala prinjeti Bogu žrtva 
na slavu pobjede, koju je njegov sin Jonatas nad neprijateljem stekao. 
Nu Božji zakon zabranjivao je Saulu prinijeti Bogu žrtvu u otsutnosti 
svećenika. Nu pošto Samuel, za taj čin određeni svećenik, nije odmah 

»Dušobrižnik“, 27 

došao, kralju dozlogrdi čekanje i on sam upali žrtvu Bogu na čast. 
Došavši iza kratkog vremena Samuel, ukori žestoko kralja, zašto je to 
učinio. Saul odmah nagje ispriku govoreći, da ga je nužda na to natjerala. 
Nu pročitajmo mi, kršć. braćo, slijedeću glavu sv. pisma, pa ćemo naći 
tamo, kako je isti kralj Saul izdao zapovijed, da nitko. od svega naroda 
ne smije okusiti nikakove hrane, dok se on ne osveti neprijateljima. Nu 
dogodi se, da je njegov sin Jonata, prolazeći kroz šumu namočio štap u 
divlji med i okusio ga. Kralj nato navali na sina veoma strogo i dade 
ga radi toga na smrt osuditi, i samo iza duge prošnje pogje puku za 
rukom sklonuti ga, da je tu osudu opozvao. | | | 

Evo kako je nepravedna ljudska vaga! Svoj grijeh, kojim je 
prekršio zapovijed Božju, ispričaje nuždom, dočim svome sinu, koji je 
iz neznanja prekršio zapovijed ljudsku, neće oprostiti. O kako često se 
nagju i dandanas ovakovi Sauli, koji su strogi proti pogrješkama koje 
ljudi prama njima počinjaju, ali svoje grijehe proti Bogu počinjene 
ispriča vaju. x 

Poznavao sam dva čovjeka. Jedan je često u tjednu polazio sa 
svojim prijateljima gostione, ondje se opijao 1 tako trošio imetak svoje 
žene i djece, nu kad je jednom njegova supruga iz neopreznosti polupala 
jednu čašu, izlupao ju je na najprostiji način. Drugi pako je bio grozni 
psovač i hulitelj Božjeg imena; ali nekom zgodom mu je jedan njegov 
sluga kazao samo jednu uvrijedljivu riječ, i taj ga je smjesta protjerao 
iz svoje kuće! 

Što će gosp. Bog ovakovima kazati ? Ne može li on punim pravom 
ovakovim i sličnim ljudima kazati, što je kazao onome slugi: »Zli slugo, 
sav dug ti oprostih, nije li trelalo da se i ti smiluješ?«. 
| Imajmo dakle, kršć. braćo, sa svojim bližnjima milosrđa, kao 
što želimo da ga drugi s nama imadu. A lako ćemo to postići, samo 
ako ćemo na svome bližnjemu gledati istu narav, koju imademo mi sami. 
Sjećajmo se često današnjeg svetog evangjelja, sjetimo se više puta, kako 
nama g. Bog rado oprašta, nu pod uvjetom, da i mi svome bližnjemu. 
oprostimo. Radeći ovako budimo sigurni, da će se i na nama ispuniti 
riječi našeg Spasitelja: »Oprostite i oprostit će vam se«. Amen. 

Na blagdan sv. tuke. 
| Don Pacifik Car, 


,Vi ste moji prijatelji, ako učinite, što 
vam ja nalažem, govori Gospodin“. 


Tri su vrste prijatelja Božjih. Od tih se jedna bori za slavu 
Božju, druga se u mukama čisti, a treća već uživa slavu Božju. Cilj svih 
nas ljudi jest nutarnje ili vrhunaravno posvećenje, jest potpuno prija- 
teljstvo i ujedinjenje sa Bogom. Nekoji od naših to već. postigoše, pa 
sada na nebu*živu ujedinjeni sa gosp. Bogom; ove nazivamo svecima. 
Drugi još ne mogu da budu potpuno ujedinjeni sa gosp. Bogom, jer im 
to prijeće manje pogrješke, koje vrijeđaju Božje prijateljstvo, pa zato 
moraju da se očiste prije, nego se potpuno združe sa gosp. Bogom. Treći, 
a to smo mi, koji živimo na ovoj zemlji, moramo vojevati ili borbu 
voditi sa našim strastima, sa nevidljivim zlim dusima i sa pokverenim 
svijetom, da tako prijateljstvo Božje postignemo, te u istome do smrti 
ustrajemo. Sve iri ove vrste Božjih prijatelja vezane su megjusobnim 
vezom, kojega crkva naziva »Općenje svetih«. Po ovome vezu mi, koji 
živimo na zemlji i sačinjavamo vojujuću Crkvu, možemo se molitvom 
megjusobno pomsgali, jer po riječima sv. Jakoba, apoštola: »Molite jedan 
za drugoga, da se spasite«, mnogo može stalna molitva kod gosp. Boga. 
Molitvom dapače možemo pripomoći i trpećim dušama u čistilištu jer 
čitamo u knjizi Makabejaca: »Sveta je i spasonosuš misuo molili za 
mrtve, da se oslobode od grijeha«. Molitvom mogu kod prijestolja sve- 
mogućega Boga slavodobitni prijatelji Božji, sveci na nebu, pomoći 1 
vojujućoj i trpećoj erkvi Krislovoj. Sveci naime na nebu (bilo da ih mi 
sada na žrtvenicima častimo ili su samo stanovnici neba) naša su braća, 
iskusili su našu borbu, pa nas rado zagovaraju pred gosp. Bogom, da 
se i mi s njima u Bežjem prijateljstvu sjedinimo. Oni svoje molbe  pri- 
kazuju Ocu nebeskome i za irpeće duše u čistilištu, da i ove čim prije 
dogju uživati nebo. | | 

Moćan je zagovor svetaca na nebu. A kako je sveto i spasonosno 
svete častiti i svetima se moliti, želim vam sada uz pomoć Božju dokazati. 
Preporučujuć se vašoj pažnji započimljem. 


I. 


Da je štovanje svetaca spasonosno i korisno uvjerava nas sv. 
pismo. U sv. pismu St. Z. u knjizi Izlaza pogl. 13. r. 18. stoji pisano: »I 
Mojsije uze kosti Josipove sa sobom; jer bijaše zakleo sinove Izraelove 
rekavši: zaista će vas pohoditi Bog, a tada iznesite kosti moje odavle 
sa sobom«. U knjizi pak II. kraljevskoj u pogl. II. r. 8. čitamo: »I uze 

Nija plašt svoj i savivši ga udari njime po vodi, a ona se rastavi tamo 
i amo, te prijeđoše obojica kroz Jordan po suhom«. U knjizi pak Jobovoj 
pogl. 42. r. 8. čilamo, kako sam Bog šalje k Jobu njegove prijatelje sa 
riječima : »Zato sada uzmite sedam lelacn i sedam ovnova i idite k sluzi 
mome Jobu, i prinesite žrtve paljenice za se; i sluga moj Job neka se 
pomoli za vas, jer ću doista pogledali na nj, da ne učinim s. vama po | 
vašoj ludosti ..... «. Tako u Il. Makabejaca pogl. 19. r. 14. čitamo: 
»Ovaj je braće ljubitelj i puka Izraelskoga, ovaj je koji puno moli za 
puk i cijeli sveti grad Jeruzalem, Jeremija prorok Božji«. A u knjizi II. 
kraljevskoj pogl. 20 r. 6. slijedeće: »I dodat ću ti Ezekija, vijeku petnaest 
godina iizbavit ću tebe i ovaj grad sebe radi i radi Davida sluge moga«. 
Zato vidimo, da su i prvi kršćani svoj zagovor postavljali u apostole; 
čitamo naime u knjizi Djela ap. gl. 5. r. 12.: sA rukama apoštolskim 
učiniše se mnogi znaci i čudesa medju ljudima...«. U retku pak 15. 
čitamo riječi: »I po ulicama iznošahu bolesnike i metahu na posteljama 
i na nosiljkama, da kad progje Pelar, barem sjenka njegova osjeni koga 
od njih«. — Iz toga vidimo, br. kršć., da su i Izraelci i prvi kršćani 
bili uvjereni, da je korisno i spasonosno štovati prijatelje Božje. — 
Stoga potpunim pravom sv. Efrem piše: »Izvori života jesu tjelesa svetih 
mrtvih, svijet je svjedokom čudom učinjenih ozdravljenja u ranim 
mjestima«. Zato nas nuka sv. Ambrozije na štovanje svetih slijedećim 
riječima: »Utjecati se imamo Angjelima, koji su nam dani za obranu, 
utjecati mučenicima, koji se mogu moliti za grijehe naše, a zaključuje 
sv, Ivan Zlatousti: »Preporučimo se molitvama svetih i molimo ih, da 
za nas odvjetuju«. 

Da je sveto i korisno častiti svece, uvjerava nas i zdrav razum. 
Nije li pohvalno, kad dijete časti svoje roditelje, podanik svoga kralja, 
a nadarbenik svoga dobročinitelja? Kad to moramo pohvaliti, koliko 
većma imademo hvaliti ljude, koji iz harnosti i štovanja časte miljenike 
Božje, koji svojim životom na zemlji postadoše slavni poradi kreposnog 
svog života, koji svojim primjerom i naukom koristiše braći vjernicima. 
Sveci su već prošli kroz ovaj svijet, pa prokušali zamke opakoga svijeta, 
pa jer su se oni molili za ustrajnost u svetoj vjeri, rado se odazivlju 
molbama onih, koji se njima uljeću. Sveci su naša braća, koja stoje kod 
prijestolja Božjega, oni su braća naša, koji znadu za naše jade i napasti; 
a pošto su mili i dragi Bogu, te pošto su uvijek pred prijestoljem Božjim, 
njihova je moć kod Boga velika. Pa pošto sveci nove milosti od Boga 
Za se ne irebaju, istu milost rado prose za svoje štićenike na zemlji za 
pravovjerne duše, koje ih za njihovu pomoć mole. Kao što mislimo, da 
počast iskazana dvorjanicima. kraljevim ide u počast samome kralju ; 
tako isto štovajući svece mi štujemo i slavimo samoga Boga u njima, 
kako to ističe Psalmista riječima: »Slavimo Gospodina u riječima nje- 
govim«. 

Stoga je crkva Katolička vazda od postanka svoga pa do danas 
častila svece i molila se njima. U početku kršćanstva sabirahu se vjernici 
na javnu molitvu kod grobova svetih mučenika, jer su bili stalni, da su 
se ovi kao Božji prijatelji u posvećujućoj milosti preselili s ovoga svijeta 
i nastanili se kod prijestolja Božjega. Nad grobovima su sv. mučenika 
počeli graditi hramove Božje, a i dandanas nema oltara nema crkve, 
gdje se nebi sakrivene čuvale moći prijatelja Božjih, ostanci sv. mučenika. 
Zato i svaki kršćanin nosi ime sveca zasštitnika, svako mjesto slavi svoga 
sveca odvjetnika, svaka država svoga patrona, Dapače nema dana u 
godini, koji nije posvećen kojemu svecu ili svetici Božjoj. 

Naše selo, naša župa posvećena je sv. Luki Evangjelisti, koga 
svečano danas slavimo. Ali da čašćenje svetaca, napose pako našeg zaš- 
titnika sv. Luke, bude plodovito, mi moramo nastojali da slijedimo nje- 
gove kreposti. 

Našeg zaštilnika sv. Luku resile su osobito evangjeoske kreposti, 
osobito prezir svieta, odricanje, ustrpljivost, i gorljiva ljubav za slavom 
Božjom. Stoga, ako hoćemo biti ugodni današnjem Svečaru, ako hoćemo 
da postanemo i mi prijatelji Božji, treba da ove kreposti i mi cijelim 
srcem prigrlimo i poput sv. Luke uzljubimo. O tome vam želim sada 
nekoliko riječi prozboriti. 


II. 


Sveti se Luka rodi u Antiohiji, glavnome gradu Sirije, od po- 
ganskih roditelja. U djetinskoj dobi opaze roditelji Lukinu sklonost za 
naukom pa ga posvetili nauku. Tako se naš svetac upozna sa grčkim 
jezikom i grčkim mudracima. Bilo je megju grcima mudrih naučitelja, 
kao n. pr. Aristolel, Sokrat, Plato itd., koji su dubokim svojim umom 
došli do zaključka, da treba pokvareni svijet voditi putem istine i kre- 
posti; a da se to može poslići, naučahu, da treba bića nadnaravnoga, 
koje bi ljudima pokazalo put istine i spasa. | | 

Djetinstvo i mladenačku doba sprovede Luka u poganstvu, a 
liječnički si stališ odabere, da sebe providi dostojnom prehranom. Uz 
liječničku znanost zanimalo ga i slikarstvo, te se u slobodno vrijeme i 
slikarstvom bavio. Uduben u svojim naucima prezirao je Luka svijet i 
svijetske raskalašenosti. U to vrijeme začuje za Pavlovo propovijedanje. 
Upozna se sa sv. Pavlom, izabranim apoštolom naroda, a po Pavlu dogje 
do spoznanja kršćanske vjere, koja je silnom brzinom osvajala najpo- 
kvarenija srca. Upoznao je vjeru, koja je raspršila tmine poganstva ; 
vjere, koja je-ukidala ropstvo naroda ; vjere, koja je vezom bratske ljubavi 
sklapala i bratimila najkrutije neprijatelje, odstranjivala zloću, obuzda- 
vala ljadske strasti, rasvjetljivala um čovječji, prikazivala ludost mnogih 
bogova poganskog puka ; vjere koja je propovijedala, da opstoji jedan 

trojedini Bog Stvoritelj, uzdržavatelj svijeta, da opstoji Bog nagraditelj 
dobra i kaznitelj zla; vjere, koja je propovijedala, da je čovjek opredi- 
jeljen za vječnost, odrepjen za nebo, te zato obdaren od gosp. Boga 
neumrlom dušom. U brzo se Luka uvjeri o istinitosti i spasonosti Isu- 
sove vjere, o Božanstvu Isusovom, te pošto duboko prouči vjeru po 
Pavlu propovjedanu, dade se 43. godine po Isusovom narogjenju krstiti. 
Odriče se sada Luka svijeta i njegovih udobnosti, prezre svjetska, a za- 
želi vječna dobra, koja su neprolazna. Po vjeri Isusovoj preporogjen na 
novi život obljubi Luka evangjeoske kreposti, te tako u Luki steče Pa- 
vao crkvi Kristovoj uzor muža kršćanskog življenja i kršćanske savrše- 
nosti i po tom vrijednog prijatelja Božjega. Kao neženja sada još više 
zaljubi djevičansku čistoću, ta angjeosku krepost. Kao prezirateli svijeta od- 
luči sad Luka ostaviti udobni gradski život; stoga se odreče liječničke 
unosne službe, a posvećuje se apoštolskom poslanstvu, da može i druge 
dovesti do spoznanja prave i spasonosne Isusove vjere. Odsad vidimo 
Luku gdje zajedno sa Pavlom. daje dokaz svake kreposti, a osobito 
ustrpljenja ; jer se radi propovijedanja evangjelja podlaže svakomo trudu 
i poteškoći, podvrgava se pogibeljnom putovanju po moru, pogibelji 
hajduka, izvrgava život svoj opakim neznabošcima. Da može iskrnjemu 
pomoći i dovesti pogane u krilo crkve Kristove, podnosio je veliki glad, 
žegju. vrućinu i zimu. Ništa ne plaši Luku, ništa ga ne suzdržuje u pro- 
povijedanju Kristove vjere, već teži jedino za tim, da koristi bijednome 
čovječanstvu, da sa svijeta izbriše žalosne posljedice opće pokvarenosti 
poganske, te da podigne čovjeka grješnika do evangjeoskih kreposti. Nas- 
tojao je da predobije zabasalo čovječanstvo za pravi njegov cilj, naime 
za blaženu vječnost. Ne plaši se Luka niti rada niti truda, da proširi u 
rodu ljudskom vjeru vječnih i nepromjenljivih istina, vjeru spasonosnu 
za cijelo čovječanstvo, 

Uz gorljivosti za slavom Božjom putuje Luka iz Trojade u Fi- 
lippe, glavni grad macedonije, propovijedajući onuda vjeru Kristovu. Iz 
Macedonije putuje u Jeruzolim, pa u Cesareju, pače i u sam Rim, sijelo 
rimskoga carstva, da svuda propovijeda evangjelje Kristovo. Boraveći u 
Rimu bavi se Luka uz propovijedanje riječi Božje još pisanjem poznate 
nam knjige pod imenom »Djela apoštolska«, kojom hoće da pouči Rim- 
ljane o vjeri Kristovoj i o njezinom proširenju po dvanaestorici apoštola. 
Iza smrti se Pavlove zaputi naš zaštitnik na propovijedanje rieči Božje 
u Galiju današnju Francusku, odkle se vrati opet u Italiju pak i u našu 
Dalmaciju.  Odaile se je preselio u Bitiniju, gdje u 84. godini svoga ži- 
vota za svjedočanstvo vjere Kristove isti svoj život žrtvuje umiruć mu- 
čeničkom smrću. Uza svoj apoštolski rad nadario nas je naš zaštitnik 
još jednim pismenim radom, knjigom naime Evangjelja, u kojoj raspravlja 
najprije o Kristovom rogjenju, o njegovom javnom djelovanju u Galileji, 
zatim o djelovanju Isusovom u Jeruzolemu do muke njegove, te napokon 

o muci, smrti, uskrsnuću i uzašašću Isusovom na nebo. Drži se, da nam 
je sv. Luka ostavio još jedno svoje djelo, naime sliku bl. dj. Marije, koja 
se sada čuva u Franjevačkoj .crkvi na Trstu. Ova Gospina slika nasli- 
kana je na cedrovoj daski. Ista je darovana Trsatskome svetištu od pape 
Urbana V godine 1367. | | | 

Pošto su Bogu mili njegovi prijatelji, hoće da nagragjuje ove sa 
većom slavom i da iste uzvisuje nad obične ljude. Stoga Bog neće da 
smrću nestane i slave Njegovih ugodnika, već hoće da uspomena svetih 
uvijeke živi u srcima vjernika. Ugledajmo se i mi u našeg zašlitnika, sv. 
Luku. Istrijebimo i mi iz srca svoga neumjerenu ljubav k svijetu, koga 
ipak jednom moramo ostaviti, odrecimo se tjelesnog raskošja i tjelesnih 
požuda; u ustrpljivosti podnosimo tegobe i protivštine, koje nas prate 
kroz život, da tako postignemo jedino pravo bogatstvo, da naime postanemo 
prijatelji Božji. Prijatelistvo pak Božje možemo steći, ako rado i točno 
vršimo volju Božju, kao što ju je vršio n. pr. naš sv. Zaštitnik. Kaže 
naime bož. Spasitelj: »Vi ste moji prijatelji, ako učinite, što vam ja 
nalažem«. Što nam pak bož. Spasitelj nalaže da činimo, to znademo 
svi dobro, jer što nam ne govori po našem vlastitom razumu, to nam 
govori po svojoj svetoj cr&vi. Činimo dakle ono, što nam nalaže sv. 
majka crkva, pa ćemo i mi jednom sa svojim zaštitnikom, sv. Lukom 
postići vjekovitu nagradu za kratkotrajnu borbu ovozemnog života, Amen. 


Propovijed na 22. nedjelju po Duhovima. 
Fra Blaž Čengić. 


»Dajte Bogu što je Božje“. 
(Math. 16, 20). 


Slušaoci! Ako čitamo historiju, ako čitamo novine i pratimo razne 
dogogjaje, ili uopće sve, što se zbiva na tom svijetu, groza nas hvata, 
jer vidimo razna nedjela čovječja i veliku zlobu svijeta. Opažamo ljude 
svake vrsti: ljude ohole, lakome, sebične i vrlo zlobne.. Mnogi grabi i 
obogaćuje se ne pazeći na sirotu i uboga, a ne misli jadni čovjek, da 
sve što ima, nije njegovo nego Božje. Zato nas opominje dragi Isus 
današnjim sv. evangjeljem le nam dovikuje: »Dajte Bogu što je Božje«. 

| Šta je Božje i šta Mu imamo dati? Svojim vam govorom želim 
io protumačiti, a vas molim za ustrpljivi posluh! x. 

Pogledajte ono plavetno krasno nebo i neizmjerni broj sjajnih 
zvijezda, pogledajte ono veličanstveno sinje more, — oh, koliko se blago 
u njemu krije. Pogledajte polja, njive, šume i dubrave. pomislite neiz- 
mjerni broj živućih bića, što se po zemlji kreću, te bogatstvo, što ga 
zemlja u sebi krije. Čije je to sve? Iko je tome svemu gospodar? To 
je sve Božje, Bog je svega neograničeni gospodar. 

Premda je ovo sve Božje, Bog ipak ovoga ništa ne treba za se, 
oveć je ovo dao drugome, da se koristi, to jest: sve je ovo dao Bog 
čovjeku, kao najodličnijemu stvoru zemaljskome, koga On najviše ljubi. 
Pa šta Mu onda im.mo dati? Dajmo Mu ljubav i zahvalnost. 
Zahvalni budimo Bogu i ne okrećimo Mn legja. Pomislite, dragi slušaoci, 
da prosjak sjedi pokraj puta, plače i moli pomoć. Naišao je dobar čovjek 
i darovao prosjaku zlatni novac. Od ovoga časa prosjak je dužan nositi 
ljubav i poštovanje prema ovom svome dobrotvoru i darovatelju. Ako 
dakle taj čovjek mora biti zahvalan onome čovjeku, koji mu je darovao 
novac i učinio neko dobročinstvo, koliko više mi moramo biti zahvalni 
Bogu, od koga nam je sve dobro. Uzduh, koji udišemo, kruh, koji jedemo, 
krv, što nam po žilama kola, srce, koje u nama kuca, dušu, koja je 
besmrtna, sve nam je to darovao dragi Bog. Pa kad je to sve dragi 
Bog nama poklonio, što hoće On od nas, šta On traži od nas? On od 
nas traži i hoće da ove Njegove darove u svetosti čuvamo. Neka je sveta 
i čestita kuća, u kojoj stojimo; neka je sveti pošten put, kojim hodimo, 
riječ, koju govorimo. Dajte Bogu, što je Božje, mladići kršćanski, dajte 
Mu srce svoje, neka vam je ono čisto i nevino. Dajte Bogu, što je Božje, | 
vi roditelji kršćanski! Imate porod, imate djecu; djeca vaša nisu vaša, 
ona su dar Božji, othranjujte ih zato u strahu Božjemu. Dajte Bogu, 
što je Božje, vi supruzi kršćanski, vi čim ste vjenčani, Bog vas je združio, 
zato nek je uvijek Bog megju vama, a nedajte,,da bi se vrag upleo 
megju vas; nek se strogo megju vama opslužuje zakon Božji i zakon 
sv. crkve, pa će biti Bog megju vama. Dajte Bogu, što je Božje, vi starci 
i starice! Molitva, lijepa i primjerna riječ nek se vazda čuje iz ustiju 
vaših. Dajmo Bogu, što je Božje mi svi sluge Božji, to jest kad nam 
kucne zadnji čas, dajmo Bogu dušu našu onakovu, kakovu On od nas 
traži, to jest čistu i neokaljanu. 


II. 


Sa zahvalnošću treba da sjedinimo ljubav svoju sa dragim Bogom, 
jer smo upravo zato na svijetu, da Boga ljubimo i Njemu služimo, te se 
potom spasimo. Ljubiti Boga znači: činiti dobro a izbjegavati zlo. Dajte 
Bogu što je Božje, dajte Mu dužnu ljubav. 

Da li Bogu daje, što je Božje onaj čovjek, koji nema vjere? Ne! 
Takav je nesretan i bijedan čovjek, jer on nezna čiji je; on samo zna 

za ovaj svijet, a svijet, pošto je varav i lukav, vodi ga za nos amo tamo, 
dok ga najposlije duševno i tjelesno ne upropasti. On je jadnik sličan 
živini, koju gospodar pazi i voli, dok mu treba, a onda je zakolje. 

Daje li Bogu, što je Božje, čovjek psovač? Oh ne! Psovač Boga 
ponizuje, on ruši Božji prijestol, on sluša gjavla, i gjavao je zavladao 
srcem njegovim. Oh jadni li i kukavni psovaču! Ne daje Bogu, što je 
Božje, niti pijanac, jer Bog traži od nas bistru i trijeznu pamet, a pijanac 
je nema. Niti bludnik ne daje Bogu što je Božje, jer Bog hoće srce čisto, 
a bludnik ga nema. Naš bi duh svojim plemenilim težnjama htjeo poći 
nebu pod oblake poput orla, koji se visoko nad zemliom vije, ali kod 
bludnika je duh okovan u gvozdene okove tjelesnih strasti, te se ne 
može ni s mjesta maknuti, kamo li u vis podignuti; jednom riječju: on 
je kao rob i u vražjem ropstvu umire. 

Uopće moramo sa žalošću priznati, da mnogi i mnogi ni ne 
pomišljaju na ono što je Božje, a kamo li da vraćaju Bogu što je Božje. 
Danas roditelji nisu onako revni za stvar Božju, niti su onako vatreni 
kao u staro doba. Roditelji moraju biti čvrst dub ili hrast, koji odolijeva | 
svakom nevremenu i oluji, ali prorijedila se je gora, uništeni su čvrsti 
dubovi; čvrsto stablo obiteljsko uvenulo je, te ne daje više lijepog i jakog 
pomlatka; ne mari se za blagoslov Božji, za stvari Božje. Nemamo više 
vatrenih učenjaka poput Keplera i Newlona, koji djela svoja Bogu 
posveliše, već sve ide na gore. Čovječanstvo je posve oslabilo u vjeri, 
te najviše ima odmetnika od Boga. Bezvjerstvo preuzima mah u svemu. 

More ije, istina, silno uzburkano. valovi iskvarenosti i raznih 
opačina silno bijesne; ali vi dobri kršćani, budite čvrste klisure. Borite 
se za stvar Božju, rvajte se sa zlobnim dušmaninom vjere i morala, 
ne dajte baštine svoje, svetinje svoje u ruke modernim poganima, nego 
dajte Bogu, što je Božje. Stoga stariji neka strogo paze na mladež, da 
ova ne skrene s pravog puta; a mladež neka se sjeti uzvišenog zvanja 
svoga, to jest da je ona uzdanica roda, ponos i dika svoga dobrog naroda, 
veselje crkve i vjere. Ako je mladež naša naobražena, dobra, poštena, 
čedna i sv. vjeri odana, onda se ne bojmo općeg potopa današnje svjetske 
iskvarenosti; na mlađima naime ostaje svijet. 

Dajte Bogu što je Božje: čuvajte se grijeha; dajte Bogu što je 
Božje: opslužujte savjesno Božje zapovijedi; dajte Bogu što je Božje: 
pohagjajte sv. crkvu, primajte sv. sakramente, ne zapušlajte molitve. 
Dajte Bogu, što je Božje: činite dobra djela, tješite sirole i nbogc, po- 
hagjajte bolesnike, pomozite nevoljnima. 

Dajte Bogu pokornost, posluh, zahvalnost i ljubav; a Bog, koji 
nikom dužan ne ostaje, darovat će vam život vječni. Amen. 

Homilija na 23. nedjelju po Duhovima. 
O. Klarus Horvat. 


Život Gospodina našega Isusa Krista ispunjen je samim gotovo 
čudesima. U svakom sv. cvangjelju kroz godinu spominje se koje to 
čudo. Pa i današnje sv. evangjelje, premda je kratko, spominje dva 
takova čudesa, naime ozdravljenje žene, koja 12. godina .bolovaše od 
tečenja krvi i uskrisenje kćeri Jairove. Zamislivši se malo u pripovijedanje 
današnjeg sv. evangjelja, došao sam do te misli, do tog zaključka, da 
nam je bož. Spasitelj ovim dvjema činima htio predočiti duhovnu bolest 
i duhovnu smrt; -— bolest u ženi, koju je ozdravio, a smrt u kćeri Jairovoj, 
koju je uskrisio. Zato hoću da vam progovorim nešto o duhovnoj bolesti 
i duhovnoj smrti čovjeka! 


1B 


Pripovijeda sv. evangjelje: »Žena, koja je dvanaest godina bolovala 
od tečenja krvi, pristupi sastrag, i dohvati mu se skuta od haljine njegove; 
jer govoraše u sebi: samo ako se dotaknem haljine, ozdravit ću«. 

Gledajte, kršć. dragi, u ovoj ženi živu želju da bude zdrava! 
Dvanaest punih godina mučila ju je bolest, koje se nije mogla nikako 
riješiti. Došavši sada u blizinu Isusovu, pobudi joj se još želja da bude 
zdrava; nu pobudi joj se i pouzdanje, »jer govoraše u sebi: samo ako 
se dotaknem haljine, ozdravit ću«. Bolest, što je ovu ženu mučila, bijaše 
tjelesno zlo. Pa i svatko od nas, pa bio još neznam kako zdrav, osjeti 
tu itamo kakovu tjelesnu bol. Nu tomu se dade pomoći. Ali ova tjelesna 
bolest ženina naznačuje duhovnu bolest, od koje mi svi skupa mnogo 
trpimo. A što je, kr. dragi, duhovna bolest? To vam je grijeh. Pa kao 
što duša kud i kamo nadvisuje tijelo, tako je i duhovna bolest s obzirom 
na rugobu i boli mnogo teža i mnogo opasnija od svake, pa i najveće 
tjelesne bolesti. Tim više pak je duhovna bolest opasnija, što nas manje 
zabrinjuje. Često počinimo mnogo grijeha, pa ipak mirno i spokojno 
živimo, kao da nije ništa našoj duši. | 
| Nu pitanje je, kakvi grijesi čine našu dušu bolesnom? To su 
vam, bog. slušatelji, laki grijesi, koji nas ne lišavaju prijateljstva Božjega, 
ali ga zato znatno umanjuju, već prema množini takovih grijeha. A zar 
mi bolujemo sama dvanaest godina? Ne bolujemo li možda i dulje? 
dvadeset i trideset, ili možda još više godina? Pa kakova je naša želja, 
da se izliječimo od te duhovne bolesti? Ima li što sličnosti izmegju nas 
i ove žene? Odgovorimo svaki sebi na ova pitanja! 

A što je izliječilo ženu od njezine bolesti? Evo što govori sv. 
evangjelje: »A Isus obazrevši se i vidjevši je reče: »Uzdaj se, kćeri, 

vjera tvoja. pomogla ti je! I ozdravi žena od toga časa«. Vjera, kršć. 
dragi, vjera u Isusa može i nas izliječiti od naših duhovnih bolesti, kao 
što izliječi i ovu ženu od njezine tjelesue. A kako to? Cujte kako! 
Vjerujete li u gosp. Isusa, u njegovu neizmjernu pravednost, kojom 
kazni grijehe, čuvat ćete se, da ne činite svojevoljno grijeha, i tako vas 
vjera u Isusa liječi od bolesti duševne, od grijeha. Nastojmo i mi poput 
ove žene da se dotaknemo haljine milosrgja Božjega, pa ćemo i mi 
ozdraviti od svake, pa i najteže i najopasnije bolesti. | | 

Nu sv. evangjelje govori danas i o smrti. 


LI. 


»Gle, — kaže sv. evangjelje — knez nekakav dogje i klanjaše mu 
(Isusu) se govoreći: Gospodine, kći moja sada umrije; nego dogji, metni 
ruku svoju na nju i ozdravit će«, Kći kneževa umrla je u ranoj mladosti 
svojoj, jedva bijaše stara dvanaest godina. Kad čovjek istom počima 
živjeti, ona već mora umrijeti! Kolika bijaše to žalost za njezina oca 
vidi se odatle, što on pogje k Isusu, da ga zamoli, neka bi mu milo 
dijete oživio. — Ne pobugjuje li i u nama, bog. kršćani, čuvstvo žalosti 
smrt naših bližih rogjaka, prijatelja, znanaca, osobito ako su u mladim 
svojim godinama morali umrijeti? — Ali nešto drugo bi morala smrt 
naših poznatih pobuditi u nama. A što je to? To vam je, braćo, misao, 
da čovjek nije sigaran pred smrću u nijednoj dobi, pa ni u djetinskoj, 
ni u mladenačkoj. — Spasitelj nas hoće ovom smrću djevojčice opomenuti, 
da budemo i mi vazda pripravni, da nas ne zateče smrt, kad se je 
najmanje nadamo. | 

A sada gledajte, dragi slušaoci, preveliku dobrotu Isusovu! »I 
ustavši — veli sv. evangjelje — pogje za njim i učenici njegovi«. U svim 
svojim potrebama treba da se utječemo k Isusu, pa ako smo došli 
ok Njemu s pouzdanjem, uslišat će nas. Zato se pouzdajmo uvijek u Isusa, 
ojer njegova dobrota ne da se izmjeriti. | 

Djevojčica ova je tjelesno umrla. Njezina ijelesna smrt podsjeća 
nas na duhovnu smrt čovjeka. A kada čovjek duhovno umre? Kad 
počini teški grijeh. A, kršć. dragi, zar mi nijesmo još počinili teškog 
grijeha ? Nijesmo li već mnogo i mnogo puta duhovno umrli? Koliko 
smo teških, smrtnih grijeha počinili od svoje mladosti, toliko puta smo 
duhovno umrli. 

A hoćete li znati uzrok duhovnoj smrti? Evo vam ga u dan. 
sv. evangjelju: »I došavši Isus u dom knežev i vidjevši svirače i ljude 
zbunjene, reče: odstupite!« itd. Svirači su slika svjetskog veselja. 
Prepusti li se čovjek svjetskom veselju, ne će potrajati dugo, pa će i 
nastupiti smrt duhovna, pasti ćemo u grijeh. Zato valja izbjegavati svako 
grješno svjetsko veselje. Drugi uzrok duhovne smrti je saobraćaj sa 

mnoštvom ljudi, osobito pokvarenih, koji poput svih ljudi ismjehivaju 
zapovijedi crkvene i Božje. Zato, kršć. dragi. uklanjajte. se ovakovim 
ljudima, jer vas u njihovoj sredini, u.njihovom društvu čeka duhovna smrt, 

Isus podigne i oživi djevojku istom onda, »kad istjeraše ljude« 
— ovuhvati je Za ruku. | usta djevojka«. Ako smo i mi nesretni bili, te 
pali u teški grijeh, u duhovnu smrt, otjevajmo ljude, ne nasljedujmo 
njihovih zlih primjera; onda ćemo moći opet ustati na milost Božju i 
njegovo prijateljstvo. | 

Kršć. dragi! doći će nam pak jedamput i čas tjelesne smrti. 
Pripravimo se, dox još imamo vremena! Čuvajmo milost Božju, koju 
smo dobili u sakramentu sv. pokore, da budemo spremni poći u drugi 
život, kad dogje po nas dragi naš Spasitelj, da nas nagradi vječnim 
blaženstvom. Amen. 





«+ - “mmamomanm———————— 


Švi sveti. 
O. Stjepan SJkić, franjevac. 
U svakom se staležu možemo spasiti. 


»Polom vidjeh četu veliku, koje nitko 
ne može izbrojiti, od svih nsroda i 
plemena“. (Očit. sv. Iv. 7, 9). 


Danas slavimo spomen svih ugodnika Božjih. Svetkovinu ovu 
naredila je sveta mati .Crkva zato, da proslavimo sve svete Božje, bili 
nam oni po imenu poznati ili nepoznati, i da se zagovoru njihovu pre- 
 poručamo. Svetkovinu ovu naredila je sv. Crkva i zato, da si mi živo 
predočimo njihove kreposti i vrline, pa da ih u ovima slijedimo, u 
koliko to gosp. Bog od nas traži. Pa kako ovi Božji ugodnici stekoše sebi 
vijenac vječne slave? Oni su od Boga pozvani svaki u svoj stalež, gdje 
su dužnosti svojega staleža točno vršili te su tako nebo zaslužili. I vi bi, 
braćo, željeli u nebo k njima doći! Zar ne? Udovoljite dužnostima staleža, 
u koji vas je gosp. Bog pozvao, pa budite sigurni o svojemu duševnom 
spasu. A ovo će upravo biti predmet mojega današnjega govora. 

Na svijetu ima različitih staleža, a svaki stalež imade svojih 
poteškoća, koje smo dužni dragovoljno snositi, ima i zahtjeva, kojima 
smo dužni udovoljiti, ako želimo biti slični današnjim svečarima svecima 
i sveticama božjim i k njima u nebo doći. 

Kada je Gospodin Bog stvorio ovaj svijet, načini i jednoga čovjeka 
i jednu ženu: »I blagoslovi ih Bog i reče: Rastite i množite se i napunite 
zemlju i vladajte njome i budite gospodari od riba _ morskih i ptica 
nebeskih i svih životinja što se miču po zemlji«. (I. Mojs. 1, 28). Prvi 
su dakle ljudi bili gospodari, pa da nijesu sagriješili, ostali bi bili pravi 
gospodari, ostali bi u stanju pravde u stanju bezgrješnom i svetom ; 
obragjivali bi doduše zemlju, ali ne bi znali što je teret, bez tereta i 
nevolja živili bi i sveseljem bi se u nebo preselili. Ali ljudi po svojemu 
neposluhu ostaviše stanje nevinosti, te ga izmijeniše sa žalosnim stanjem 
grijeha. Zato reče Bog Adamu: »Sa znojem lica svojega jesti ćeš hljeb«. 
(1. Mojs 3, 19). Pa eto već za Adamove sinove znademo da je jedan 
bio ratar, a drugi pastir. Kasnije kada su se ljudi pomnožali, razigjoše | 
se po zemlji i od njih postadoše različiti narodi sa različitim jezicima 
i običajima. | 

I ako je Bog radi istočnog grijeha pustio na Adama i potomke 
njegove različite poteškoće i nevolje za kaznu, ipak nije od njih oduzeo 
svoga blagoslova, Reče naime: »Rastite i množite se i napunite zemlju«. 
Išto su se ljudi većma množili, to su ih veće nevolje nalazile, a ove ih 
naučiše raznim zanatima ; jer ljudi, da protjeraju nevolje od sebe, 
izumješe razne zanate, a zanati ih razdijeliše u razne staleže. 

Sve je staleže Gospodin Bog blagoslovio, i po svakomu možemo 
Bogu služiti i u nebo doći ; zato smo dužni udovoljiti zahtjevima svoga 
staleža, u koji nas je Bog pozvao, a ne stavljati se u poslove tugjega 
staleža, jer se u njima više puta ragja svagja, koje Bog neće. Ovu nam 
je istinu Gospodin Bog zorno pokazao: kada Bog stvori zemlju, okiti 
je raznim stablima. zaodjenu je raznom travom, raznim žitom, pa za- 
povijedi stablima, da svako svojim plodom ragja, a 1ravi i žitu da 
donose svoj plod, pa nikada se nije dogodilo, da je trešnja rodila jabukama, 
niti šljiva kruškama, nego svaka životinja, svako stablo, svako žito donosi 
plod svoj. Pa ako svaka stvar čini svoju dužnost po odredbi, zašto nebi 
svaki stalež svoju dužnost vršio ? pače zašto nebi svaki čovjek svoj posao 
obavljao ne miješajući se u tugje poslove, koji mu ne pripadaju. 

Molim vas, šta bi vi sudili o onome čovjeku, koji bi došao k sucu, 
da mu naoštri srp ili pokuje kosu ? Što li bi rekli onome, koji bi došao 
kovaču, da mu skroji. haljine, zlataru, da mu načini čizme, ili mesaru, 
da mu popravi sat? Vi bi ga sigurno nazvali lugjakom, a još veći je 
lugjak, onaj, koji se miješa u tugje poslove, ili osugjuje stalež, u komu 
se ne razumije ništa ili malo šta. | 

Sveti se ugodnici Božji, nisu brinuli za tugje poslove, nego su 
udovoljavali zahtjevima svojega staleža i po ovomu su došli u nebo. 
Kada je bio Napoleon Veliki, car Franceski, u zatočju na otoku sv. Jelene, 
šetao je jednoga dana s jednom odličnom gospogjom, i na jedamput im 
dogje “u susret više ljudi sa teškim bremenima drva, koja su nosili na 

svojim legjima: Jer je pak put bio suh, dizaše se prašina za njima : nato 
ih oštro opomenu gospogja, da idu s puta i da im ne praše, a Napoleon 
joj reče: »Ne tako gospogjo! Svaki. koji teško breme nosi vrijedan je 
poštovanja«. Svaki, koji dužnost svojega staleža točno vrši, vrijedan je 
pohvale i štovanja. | o. 

Vrli pisac Kristov Šmid pripovjeda, da je u jednoj rimokstoličkoj. 
crkvi vidio jednu staru sliku vrlo zanimivu. Na t j su se slici prikazival 
ljudi raznih staleža, svaki sa svojim znakom. Na prvom je mjestu bila 
slika careva s krunom na glavi i zlatnim carskim žezlom u ruci, a nad 
glavom bijaše natpis: »Ja svima vladam«. Do njega bila je slika papina 
s trokrunom i papinskim štapom, a nad njim riječi: »Ja sve učim«. 
Iza toga je stajao vojnik s mačem u ruci, a nad njim napisano«. »Ja sve 
branim«. Malo dalje bio je seljak s plugom i natpisom. »Ja sve hranim«. 
I tako je išlo redom. Najposlije bijaše naslikan gjavao s kolicama, a 
njegov je natpis glasio. »Ja ću vas sve uzeti, ako ne budete vršili svojih 
dužnosti«. Time je slikar označio, da svaki stalež imade svojih dužnosti 
i poteškoća, pa koji ne udovolji dužnostima svojega staleža, loga će 
gjavao staviti na svoja kolica kao smeće i istresli ga u ponor pakleni. 

Braćo, svagdanje su tužaljke na poteškoće svojega staleža. jer 
su ljudi mekoputni, pa neće da snose poteškoća, kojih u svakom staležu 
puno imade. Često se čuje megju ljudima: Oh zašto sam ja tako 
nesretan ? Zašto me nijesi, Bože, stvorio u drugome staležu, u kome je 
manje tereta. pa bi mogao lakše živiti i Tebe Bože hvaliti? A ja vam 
kažem, da su oni nezadovoljnici upravo u onom staležu, kojega sada 
žele, isto bi se onako tužili na poteškoće toga staleža. 

Kada mladić dogje do godina potpuna razviika razuma i svoje 
snage, neka na prvome mjestu pomisli da na ovome svijetu ne ima 
ljudi bez svojih slaboća, ni staleža bez svojih poteškoća, zatim neka se 
molitvom Bogu preporuči i onda neka misli na stalež, u komu će lakše 
živili, Gospodinu Bogu služiti i lakše svoju dušu spasiti, ali prije nego 
ga odabere, neka sc posavjetuje sa svojim roditeljima ili kućnim starje- 
šinom i onda neka stupi u stalež i neka ga lako ne mijenja, jer ne može 
se reći o jednom mladiću da je puno pametan, koji često stalež mijenja; 
on je lakouman i u svojim mislima nestalan, pa dok osjeti poteškoće 
jednoga staleža, odmah ga ostavlja i traži drugi. Takav čojek kao potomak 
Adamov hotio bi na ovom svijetu živjeti bez ijedne poteškoće, što je 
nemoguće, jer Gosp. Bog, koji niti može prevarili ni prevaren biti, reče 
Adamu: »U znoju lica svojega jesti ćeš hljeb, dokle se ne vratiš u 
zemlju, od koje si uzet«. Dakle preko cijeloga svojega života što će morati 
trpjeti, pa kada nam je Gospodin Bog rekao, da imademo kroz cijeli 
život poteškoće snositi, onda kako možemo i smijemo tražiti stalež bez 
poteškoća? Isus nam kaže: »Tko hoće da ide za mnom, neka se odreče 
samoga sebe, (to jest svojih zlih strasti naslade i svijetskoga uživanja), 

te neka uzme križ svoj svaki dan, pa ide za mnom«. (Luk. 9, 25). Isus 
nam kaže. da svaki dan imademo trpjeli nevolje i poteškoće, kao što 
ih je trpio On i njegovi svi sveti, a ljudi traže stalež bez poteškoća, što 
je nemoguće, jer neima na ovom svijetu ruža bez trnja ni staleža bez 
poteškoća. | 

Neki dobro stojeći otac imao je sina od četrnaest godina, pa ga 
jednog dana dozva preda se i reče mu: Odaberi stalež, u komu ćeš 
pošteno i pobožno živjeti na ovom svijetu! A sin mu reče: Oče, ja bih 
najvolio biti vrtlar, ta vrtlari su vazda na svježem zraku, a to koristi 
zdravlju. Otac ga predade vrijednom vrtlaru na nauku. No za nekoliko 
tjedana vrati se sin i reče: Ne svigja mi se vrllarija.  Vrilar je vazda 
sagnut k zemji, a toga moje zdravlje ne podnosi, udara mi krv u glavu 
i curi na nos, pa kad izgubim krv oslabit ću i umrijeti A k tomu sadeći 
i čisteći cvijeće moram se pregibati i već me bole legja. Ja ću radije 
biti lovac, ta lovac ima čistiji zrak u šumi nego vril:r u vrtu. Otac ga 
predade na nauku dobru lovcu. No za kratko vrijeme dogje sin opel 
ocu na tužbu ireče: Ja ne mogu biti lovac. uko hoću šta uloviti prerano 
moram ustati iići na lov. Šumski je zrak prehladan i vlažan, pa moram 
od toga kašljati, pa ne mogu loviti. Nego ću biti ribar, to je posao ne 
samo zdrav, nego i ugodan, a riba se uvijek dobro prodaje. Otac ga 
predade ribaru. Ali nakon kratkog vremena opet se sin vraća i kaže 
ocu, da mora često stajati u vodi i radi toga dobiva nahladu i trganje 
u rukama i nogama i da će morati poginuti. I moli, da bude kuhač. 
Kuhači imsdu slatke zalogaje i dobru plaću ; osim toga što god vrtlar, 
lovac i ribar zarade, to sve ide kuhaću u ruke. Otac mu i to dozvoli, 
ali za kratko vrijeme eto sina opet k ocu s tužbom, da _ mu je odviše 
vruće kod vatre da ga guši isparivanje jela, da je izgubio tek na jela i 
da će morati tamo oboliti, nego bi radije bio krojač, zanat je unosan, 
uvijek je kod svoje kuće, posao lagan i ugodan. No otac mu toga ne 
dozvoli, nego reče: Teškoća imade u svakom staležu, nijesi mogao biti 
vrtlar, škodi ti zemlja, nijesi mogao biti lovac, škodi ti zrak, nijesi mogao. 
biti ribar, škodi ti voda, nijesi zadovoljan da budeš kuhač, škodi ti vatra; 
a zemlja, zrak, voda i vatra svakoga okružuju. Tko neće na svijetu ništa 
trpjeti, mora svijet ostaviti. Budi ustrpljiv, pa ćeš naskoro biti i zado- 
voljan. Otac je imao potpuno pravo. Da ljudi nijesu sagriješil_ ne bi 
tereta osjećali, terct nam je kazna za grijehe, ovoj kazni izbjeći ne 
možemo, nego ju možemo nešto ublažiti, jer tko mirno poteškoće svojega 
staleža snosi iz ljubavi prama Bogu i spasu svoje duše, svaki mu dan 
lakše postaju. | 

Ljudi težaci, koji obrađuju zemlju i radnici, koji rade n. pr. u 
rudokopima, najviše se tuže proti svojem staležu, pa kažu: O Bože, 
zašto si me zapustio, da se u ovom staležu mučim, zašto me nijesi 
učinio trgovcem, da u hladu sjedeći sebi hljeb zaragjujem. A kada bi 

zapitali trgovca kako mu je, on bi vam rekao: zahvalite Bogu da ste 
težaci, jer ste sigurni za svoj hljeb a ja sam sluga vražji i opet mi je 
rad slab, u većem sam dugu, nego što vi mislite. Drugi opet kažu: 
Danas samo velikaši uživaju i više nitko. A kako velikaši uživaju, to 
vam svjedoči car Karlo V. Ovaj je imao tako veliku državu, da u nje- 
govu carstva nikada nije sunce zalazilo, kada je na jednom kraju zapalo, 
sjalo bi na drugom. Vlsdao je na ljudsko oko vrlo sretno. A kada je 
ostario, predao je carsku krunu svojemu sinu govoreći mu: »Sine moj! 
Predajem ti krunu, koja je, istina, ukrašena biserom, pa zato i zamamna, 
ali nijedan sat nijesam pod njom sretno proživio, mnogo je u njoj 
oštroga trnja. To vam je uživanje velikaša. Iz svega ovoga vidimo, da 
ljudi dok živu na zemlji, ne mogu biti ni u jednom staležu bez tereta, 
svaki stalež ima svojih poteškoća, jer je istočni grijeh naših praroditelja 
kao baština prešao na sve ljude, pa bježali oni iz jednoga staleža u drugi, 
svagdje će ih naći poteškoće. Pa kad već moramo svagdje trpjeti, kad 
već moramo svoj križ svagdje nositi, nosimo ga rado, da po njemu 
zaslužimo nebo, jer jao onome, koji na ovome i na drugome svijetu 
trpi. Želimo li si ublažiti poteškoće to ih nJdsimo dragovoljno iz ljubavi 
prama Bogu i spasu duše naše, kao što su činili sveti Božji. 

Sv. Baldomer, kovač, kada bi došao u svoju kovačnicu, najprije 
bi se prekrstio, a zatim bi udario kladivom po nakovanju govoreći : »U 
ime božje Amen« a sv. Izidor, poljodjelac, obragjujući njivu, molio bi: 
»Gospodine, budi volja tvoja, kako na nebu tako i na zemlji«! Ovako 
su sveti Božji u svojim poslovima Boga hvalili i terete svojega staleža 
za veću slavu božju ustrpljivo nosili, a Bog im je bio u pomoći. A kako 
danas kršćani u ovome slijede svete Božje ? Oh koliko ih imade, koji u 
svojim poteškoćama psuju sve, što im na pamet dolazi i tako trostruku 
štetu sami sebi nanose, prva im je šteta, što svojom psovkom Gospodina 
Boga vrijegjaju i svoju dušu gube. Druga, što srdeći se svojemu zdravlju 
škode. Treća im je šteta, što u svojemu radu ne uspijevaju, jer čovjek 
uzrujan težko rsdi i posao mu ne ide za rukom, kako bi želio da ide. 

Zato, braćo, što radite, na veću slavu Božju radite, i na korist 
svoju i svoga bližnjega. Bog će vas pomoći i tereta ne ćete puno osjećati. 
Prije više godina donesao je neki engleski časopis ovaj dopis: Izvanredna 
je radnica ovih dana meJla ulice grada Londona. Rila je jednostavno 
obučena, ali se vidilo, da ne spada megju obične metilje. Da je ta bila 
grofica Lady Fulerton, kći jednog od najuglednijih ljudi u Engleskoj, 
toga još nitko nije znao, nega samo ona žena, mjesto koje je ta grofica 
mela. A to je ovako bilo: Vraćajući se grofice od službe Božje kući, 
naišla je na ženu, gdje mete ulicu. Kako joj je bila poznata, upita je, 
jeli bila već kod svete mise. Žena odgovori: Nijesam, raditi moram i 
svojega mjesta ostavit ne mogu, Onda dajte meni metlu reče joj ta visoka 
gospoja, pa idite u crkvu, te ispunite svoju dužnost! Ako vam je pravo, 

vratite se poslije natrag, pa možete svoj posao dalje nastaviti. Ova je 
grofica trostruku plaću od Gospodina Boga taj dan primila : prvo, što 
je svetu misu slušala, drugo, što je onu ženu k svetoj misi poslala, treće, 
što je onoj ženi teret olakotila, kad je iz ljubavi k Bogu i bližnjemu 
mjesto nje puna poniznosti ulicu mela. ' 

Mislim, da nema nikoga, koji ne bi ovo krasno djelo ugledne 
grofice pohvalio. Ovako čine prave kršćanke. Ovako su činili sveti Božji ; 
tako činite i vi, te breme jedan drugoga iz ljubavi prama Bogu i bližnjemu 
nosile i tako ćete ispuniti zakon Isukrstov i udovoljiti dužnostima svojega 
staleža.  Otavite grijehe i po svetim Božjim tražite pomoć od Boga, pa 
će prestati tužaljke proti poteškoćama vlastitoga staleža. A vi sveti Božji, 
po vašim zaslugama isprosite nam milost, da vaše stope slijedeći k vama 
dogjemo i ujedno s vama Gospodina Boga našega kroz svu vječnost 
bvalimo i slavimo. Amen. | 


Propovijed o presv. euharistiji. 
«i Bernardo Brigv, franjevac. 


,Presv. euharistija je izljev Isusove 
ljubavi“ (Sabor trident.) 


| Prenesimo se, braćo kršćanska, duhom u sretna ona vremena, 
kada je naš bož. Spasiteli kao čovjek boravio među ljudima, poučavao 
ih, tješio i iz raznih ih nevolja oslobađao. Vi možda mislite: da, sretni 
su bili oni ljudi, ali mi nijesmo bili tako sretni, da tjelesnim očima 
vidimo svog Spasitelja, da svojim ušima čujemo koju riječ iz Njegovih 
svetih usta. No tješite se! Onaj isti Spasitelj koji je nekoć boravio na 
zemlji među ljudima, boravi i danas među nama i to svojim Božanstvom 
i čovječanstvom, jer je sam rekao: »Ja sam s vama do svršetka svijeta«. 
Eto ostao je među nama u presv. Euharistiji. Stoga vam želim danas, 
bog. slušatelji, predočiti : 

I. kako je presv. Euharistija Spasiteljev neprocjeniv dar; 

II. kako moramo biti Spasitelju za taj dar zahvalni. 


1. 


1. Bog je prisutan svagdje; On sve vidi, sve upravlja. To zna 
svako dijete već u pučkoj školi. No u presv. euharistiji je Bog, naš 
Spasitelj prisutan drukčije. Tu je On upravo onako prisutan, kako je bio 

,Dušobrižnik«. | | 28 

prisutan pred 20 stoljeća, kad je boravio na zemlji, bolesne ozdravljao, 
mrive uskrsivao i činio druga čudesa. To je nesumnjiva istina, jer to 
uči sv. Crkva, Ako dakle pomislimo tu neprevarljivu istinu, vidjet ćemo 
lako, kako je presv. Eubaristija veliki dar Isusov, makar da njezine prave 
veličine pravo shvatiti i ne ćemo moći. 

Kad je bio u Zagrebu kralj — ja sam tada bio još gimnazijalčić — 
sve ga je gledalo i divilo mu Se, svi su se voljko osjećali u prisutnosti 
svoga kralja. Priprosti ljudi govorili su jedan drugomu: vidiš, taj ti čovjek 
ima vlast nad svima nama, ned tisuće i tisuće ljudi; njega moraju slušati 
i častiti svi; on je onaj, koji smrtnim kaznama odlučuje; to je onaj, 
koji je već tolike pomilovao, a siromašne pomogao. 
| Punim pravom se moraju slične misli vrsti po glavi, kad stojimo 
ili klečimo pred svetohraništem. Tu je, u toj maloj kućici, stan onoga, 
koji je stvorio sve: nebo, zemlju, sunce, mjesec, zvijezde, sve što vidimo, 
a još više što ne vidimo. Nama je stvorio široki svijet, a sebi je ostavio 
malo prostora u tabernakulu. Tu je oflaj, koji je tebe, dr. kršć., toliko 
puta pomilovao, koji dapače želi pomilovati svakoga i učiniti sretnim u 
vječnom blaženstvu, samo ako hoće! Dok se borimo s tim spasonosnim 
mislima, obuzet će nas čuvstvo dubokoga strahopočitanja, jer smo pred 
svojim Stvoriteljem i Bogom. ho 

2. Srce naše ne će tu stati, nego će se pilati: pa zašto Isus tu 
čami, još k tomu u neznatnim prilikama kruha? Zar mu ne bi bilo 
ljepše u nebu među Anđelima i svecima? O sisurno bi, jer na zemlji 
ljudi i onako mnogo za nj ne mare, ali on si je odabrao zemlju za svoj 
prijeslO iz milosrđa prama nama. On je vidio, kako su ljudi u starom 
zavjetu sašli i lutali stranputicama, a sve zato. jer nije bilo njega u nji- 
hovoj sredini. Da se ljudi, nakon Djegove krvne žrtve na Golgoti opet 
ne izgube u grijesima i da ne propadnu zauvijek, ustanovio je Isus presv. 
olt. sakramenat riječima: »Ovo je tijelo moje, ovo je krv moja; to činite 
na moj spomen«. Kao što je poslije ustanovljenja presv, Euharistije prolio 
svoju krv i dao svoj život za nas. tako u ovom predivnom sakramentu 
nastavlja djelo našega spasenja. Dok je boravjo Isus na zemlji, molio 
se neprestano Bogu Ocu za naš spas i prikazivao mu svoja djela, a tako 
radi i sada u presv. Euharistiji. Neprestano moli Boga Oca za nas, da 
nam bude milosrdan, a nas pak poziva k sebi pred svetohranište, da nas 
podučava, kakvi moramo biti u svagdanjem životu, da polučimo nebo. 
Sigurno ste, dr. sl., vidjeli Isusa naslikana, kako u tamnici okovan gleda 
željnim pogledom za ljudima kroz rešetke. Tom se slikom hoće da 
prikaže, kako je bijedno i mučno stanje Isusovo u svetohraništu. Došao 
je na zemlju, da bude uvijek među ljudima, da im pomaže, da ih tješi 
i blaži u nevoljama, ali oni bježe od njega, dapače ga ismjehivaju i psuju. 
Sve to: dragi Isus strpljivo podnaša i oprašla, a kad mu dođeš pred 
žrtvenik, ili on dođe k tebi u pričesti, onda te svojim primjerom podučava, 

kako. moraš i ti dnevne uvrede i zapostavljanja — ako već ne rado, 
a ono bar strpljivo — kao zadovoljštinu za svoje grijehe podnašati, 

Svrha je Isusova dakle u presvetoj Euharistiji nesebična, plemenita: 
raditi neprestano uko našega spasenja, vječnog blaženstva. 

38. Kad roditelji ili prijatelji od nas kamo odu na dulje vremena, 
običaju nam ostaviti svoju sliku ili što drugo na dar, da gledajuć taj.dar 
na njih ne zaboravimo. — Iza 33 godine zemaljskoga Života morao nas 
je Isus ostaviti. Kakovim srcem nas je ostavio, možete si misliti, jer koji 
je otac, koja majka, koji brat ili prijatelj imao ikada nježnije, osjetljivije 
srce od njega? Zato je na raslanku učinio predivno čudo, kojim je 
udovoljio onoj želji svojoj: boraviti među ljudima, a ujedno nama pokazao, 
kako nas žarko ljubi. To čudo, taj zalog ljubavi jest presv. Euharistija. 
Naglašujem : ostavio nam je zalog ljubavi svoje, jer da nas svakoga. 
pojedinoga nije žarko ljubio, nebi se nastanio u našim praznim crkvama 
nego bi bio veseo i sretan, da nas se može riješiti. Sabor tridentinski 
kaže zato; da je presv. Euharistija »izljev njegove ljubavi«. — Kad gledamo 
po svijetu prazne crkve, kako se — rekao bih —- Isus dugočasi osamljen 
i zapušten. dolazi nam na um, du mu kažemo: »O Isuse, kako ti se hoće 
tu samom čamiti? kad ljudi ne mare za tebe, ne trebaš ni ti mariti za 
njih«. No Isus na to odgcvara: DA, to bi učinio već odavna, kad me 
ne bi srce moje sililo, da tu ostanem; ako me većina i zaboravlja, ipak 
ih ima, koji mi ljubav vraćaju ljubavlju. | 


R | LI. 


Presv. Euharistija je — kako smo vidjeli — neprocjenivi dar 
Isusov, jer je u njoj sam Bog. To je dar, od kojega crpimo veliku korist 
za ovaj i za vječni život. Taj dar nam je ujedno zalog Isusove ljubavi, 
koji nam jamči, da nas Isus ljubi i to svakoga pojedinca da ljubi nježno 
i vruće. | 

1. Tko: mi dade kakav dar, taj me ujedno obvezuje, da i ja njemu 
dadem kakav dar na uzvrat. Isus nam je dao dar: sebe samoga u sv, 
Hostiji, a što ćemo mi dati njemu? Siromašni smo, bogzna šta nemamo, 
ali ipak imamo nešto i to svaki pojedini, što Isus baš najviše želi. To 
je srce. Darujmo Isusu srce; pohranimo ga s Isusom u svelohraništu. 
Tu će biti dobro spravljeno. Nekomu dati svoje srce znači nekoga ljubiti, 
na njega uvijek misliti, o njemu uvijek govoriti. Ako ćemo dakle Isusu 
pokloniti srce, to ćemo odsada na njega misliti, o njemu govoriti i tražiti 
njegovo društvo pred ollarom, Isusovim prijestoljem. Zaručnik poklonio 
je svoje srce zaručnici. pa što on radi? Gleda, čim ulovi makar malo 
vremena, da skoči bar na čas k njoj, da ses njom porazgovori, s njom 
pozabavi, da on njoj, a ona njemu oikrije svoje srce, svoja čuvstva, 
Ovaj primjer, dr, sl., treba da i mi slijedimo, pa da često pohađamo 

Isusa u svetohraništu. Koliko puta kroz dan prođemo mimo crkve, gdje 
Isus čami sam samcat, zapušten od ljudi, pa zar da nas srce ne vuče 
k onomu, koji neprestano misli na nas, koji je žrtvovao sve svoje za 
naše dobro? Kad dakle prolazimo mimo koje crkve, navratimo se u nju 
i pozdravimo Isusa kratkim ali toplim riječima, koje će nam ići iz dubine 
srca. Ne moramo se, ako ne možemo, tu dugo zadržati. Isusu je dakako 
to milije, što smo dulje uz njega, ali on nas ne će zadržavati, ako imamo 
posla, Dr, kršć.! Ne metnite s uma, da su ovakvi kratki posjeti presv. 
oltarskog sakramenta vrlo važni za naš život, jer su u nama kadri pc- 
državati svježost kršć. duha. Kušajte samo jedan makar dan posjetiti 
Isusa u par časa samo. Vidjet ćete, kako ćete biti čitav taj dan veseliji 
i zadovoljniji. Poteškoće, na koje nailazite u životu gotovo svaki dan. 


moći ćete podnašati sasma lako; jednom riječi: taj dan, kad posjetite 


Isusa vladat će u vašem srcu kralj mira; onaj, koga ste taj dan pohodili 
u svetohraništu. P 

2. Kad nam je Spasitelj na zadujoj večeri ostavio sebe kao dar 
u presv. Euharistiji, nije on namjeravao, da ga samo gledamo, nego da 
se s njim i služimo t. j. da taj dar uzimamo; da primamo dakle Isusa 
U Sv. pričesti makar svaki dan; što češće to za nas bolje. Isus je rekao, 
da mu je milina boraviti među ljudima. Iz log moramo zaključiti, da 
mu je pogotovo vesclje stanovali u našim srcima. Kako ine? On je na 
oltaru, da radi za naš spas, da nam bude vidljivi vođa u vječnost, a 
a kad će moći bolje raditi za naš spas, nego li upravo onda, kad je u 
našem srcu osobno nazočan? Zahvalnost nas zato veže, da ga što češće 
primamo u sv. pričesti i sa što čišćim srcem. — Neću da vam dulje 
govorim o sv. pričesti, jer sam vas i onako dosta dugo zadržao, samo 
ću sebe i vas podsjetiti na Isusove riječi: »Tko jede od toga hljeba, taj 
će Živjeti n vijeke« i »toga ću probuditi na sudnjem danu«. (Iv. 6, 55). 
Amen. 


Na počeiku školske godine. 


Školska mladenačka doba jesu dani sjetve. 
= Valentin Gajnko. 


Što posiješ, to ćeš žeti, svomu 
boljku ili šteti“. 


Marljiva pčela izleti ranom zorom na šarene cvatuće livade i 
poljane, te ondje najvećim marom i strpljivosti od evijetka do evijetka 
sabire uz slatki sok, cvijetni prašak za svoj život. A radini naš seljak 

muči se i znoji, da si priskrbi svagdanji kruh za uzdržavanje svoga života, 
da si obezbijedi svoju starost. Što radi marljiva pčela za svoj životi 
što čini radin selja: za mirni užitak u starosti, to treba da čini čovjek 
u mladosti, to treba da čini mladež za svoju duševnu sreću i uživanje. 
Vi ste kao marljive pčelice, koje su dohrlile iz roditeljske kuće, da dan 
na dan dogju u vrt, da unilaze u cvjetnak, u kojem imadu marljivo, 
strpljivo i revno sakupljati divne plodove darova Božjih. — Za vas su 
eto opet nastupili dani rada, dani sjetve za vašu budućnost, za vašu 
sreću vremenitu i vječnu. Roditelji vaši su vas poslali ovamo, da si ovdje 
marljivošću i pažnjom priskrbite, da si pribavite ono znanje, koje je u 
današnje vrijeme potrebito svakoj gragjanskoj djevojci. Ali oni također i 
žele, da se ovdje priučile i što ljepšem i pristojnijem vladanju, da se 
usavršite što bolje u poslušnosti prama Bogu i ljudima, da obljubite 
pobožnost ; jednom riječi, da se ovdje uz nauku odgojite za čestite, 
značajne žene, za stalne i postojane katolikinje i domoljupkinje. 

Zato vam danas na počeiku ove škol. godine velim: ovo su 
za vas dani sjetve, od koje ovisi vaša žetva, vaša sreća, zadovoljstvo 
i uživanje. | | 
Božanski Spasitelj, naš nebeski Učitelj, govorio je u trima vama 
već poznatima pričama o sjetvi i to: Kako je naime izašao sijač da sije 
sjeme i jedno je palo na put, drugo na kamen, treće megju trnje, a 
četvrto na dobru zemlju; i kako je tek ovo posljednje donijelo rod. 
(Luk. 8. 5. ss.). Drugi put je opel spomenuo, kako je gospodar posijao 
na svom polju samo dobro sjeme, i kad je sa ovim dobrim sjemenom 
nikao i posijani od neprijatelja kukolj, pustio je, da oboje raste do žetve, 
a onda je odredio, da se kukolj unišli. (Mat. 15, 24, ss.). A treći pula 
govori Gospodin o sijanju malenog gorušičnog zrnca, koje kad uzraste, 
veće je od svega povrća, te ptice nebeske dolaze i na njem stanuju. 
(Mat. 13. 31. ss.). : 

Sijač je svaki čovjek. I život čovječji je vrijeme sjetve; naročito 
mladenačka doba jest doba proljeća našega života, u koje imademo 
marljivo sijati i usagjivati u srce svoje sjeme lijepih i korisnih nauka te 
plemenitih djela. | 

Dobro sjeme, korisne i lijepe nauke treba usaditi u mladenačko 
srce, jer kakovo je sjeme, onakav će biti i rod. Na to. opominje već 
prorok Osea, kad veli: »Sijte pravdu i želi ćete milost; orite krčevinu, 
jer je vrijeme, da tražite Gospodina, da bi došao i poučio vas ono, što 
je pravo«. (10. 12). A sv. Pavao apostol veli: »Svaki neka ispituje svoj 
rad. jer će svaki svoje breme nositi. I koji se uči riječi Božjoj neka 
dijeli od svakoga dobra onomu, koji ga uči. Jer što čovjek posije, ono 
će i požeti. Jer tko sije po zlom nagnuću svoga tijela od lijela će i žeti 
propast, a koji sije u duhu, od duha će žeti život vječni. Po tom činimo 
dobro i ne mojmo smalaksati, jer ćemo u svoje vrijeme žeti (i uživati); 

ako ne smalakšemo. Dakle dok imamo vremena činimo dobro». (Gal. 
6. 4. ss.). Sv. nas Pavao ovdje opominje, da se nastojmo okoristiti dra- 
gocjenim vremenom, da budemo sve savršeniji. | 

Da se. pak sjeme lijepih i korisnih nauka zasijano u vašoj roditeljskoj 
KUĆI, a naročito ovdje u školi, u vašem sreun što ljepše razvije te rod 
sreće i zadovoljstva donese, treba da vi to sjeme marljivo zalijevate i 
njegujete pobožnom molitvom, čestitim vladanjem, plemenitim ibogoljubnim 
osjećajima i mislima, te odlučnim izbjegavanjem zlih razgovora, nevaljalih 
knjiga i nevaljanog društva, jer samo tako možete se nadati, da će dobrostivi 
Bog blagosloviti vašu marljivost, te trud i težnju vašeg nastojanja orositi 
obiljem svoje nebeske milosti. Jer znajte, da bez Božje pomoći, da bez 
Božjega blagoslova ne ima pravog ni stalnog napretka. Ako naime 
Gospodin ne pomaže, uzalud se muče oni, koji rade, veli već pobožni 
kralj David. (Cf. Ps. 126. 1.). Što se tko više muči, što tko marljivije 
obragjuje polje, koje je dobrim sjemenom posijao, to se _ može nadati 
vbilnijoj i ljepšoj žetvi, »jer tko sije malo« veli sv. Pavao (II. Kor. 9. 6.) 
»malo će i žeti, a tko sije u obilju, u obilju će žeti«. 

Kao što se ne _ može tražiti, da bodljikavo trnje rodi slatkim 
grožgjem, tako re možemo očekivati, da će lijena i neposlušna djevojka 
biti danas sutra radina i uredna žena. Koja se u mladosti ne priuči na 
točnost, ne će biti nikada točna; koja sad ne ljubi molitve i crkvenih 
pobožnosti, ne će ih ljubiti ni onda, kad ostavi školu. Koja sada traži 
najveću zabavu u plandovanju i u beskorisnom čitanju  kojekakih 
izmišljenih zgoda, kod nje nema mnogo nade, da bi se sjeme naših. 
korisnih nauka i nastojanja moglo razviti i željenim plodom uroditi. 

Ovdje u školi sije se sjeme dobro i plemenito u vaša srca, sije 
ose obilno i s najvećom pažnjom i ljubavi za vašu sreću. Upravo u 
današnje vrijeme, gdje se nevjera, a uz nevjeru i sve veće neznanje u 
vjeri i povijesti sve više širi, treba da bude svaka vas čvrsto oboružana 
što temeljitijim poznavanjem vječnih i vjerskih istina, poznavanjem naših 
isvjetskih povjesničkih dogogjaja, te poznavanjem prirodnih sila, i ljepote 
ovoga svemira, da tako može stalno odbiti svaki napadaj na ono njezino 
osvjedočenje, koje si imale ovdje našom poukom i odgojem pribaviti. 

Kako je hvala Bogu ženski svijet još vjeran i odan vjeri pregja 
naših, to mnogi kušaju, a kušati će možda danas sutra, i kod koje od 
vas, da je dosjetkama i ismjehivanjem odvrate od onoga, što joj se ovdje 
kod vjerske obuke u srce usagjivalo. | | 

No da vas kakvi god prigovori, ne će moći tako lako smesti, 
treba da pravom ljubavi učite nauk vjere, a sve što ne razumijete, i sve 
što vam je nejasno, kao i svaku dvojbu, da mi bez svake bojazni otkrijete, 
jer poznavanje vjerskih istina vama je za vaš sretan život lako potrebno, 
kao što je potrebno vojniku poznavanje njegovih vojničkih dužnosti, 
Franceski general Du Plesi:, kad je jednom ispitivao: svoju kćerku kate- 

kizam i opazio, kako su joj odgovori nestalni i da joj nekako nije po 
volji. što joj on te istine još i razlaže, rekao joj je: »Mila kćeri! Kad 
ja ne bi bolje poznavao svoje vojničke dužnosti, nego li ti poznaješ 
katekizam, sigurno me ne bi bili imenovali generalom naših četa« (Naša 
Gospa Lurdska 1908. p. 158.). Jednako, želite li i vi biti poslojane 
i vjerne kćerke katoličke crkve, e onda treba, da i vi svim marom učile 
istine sv. vjere. No znajte, da nije dosta, da te istine samo naučite, da 
ih znadete, već treba, da po tim Božanskim istinama udesite i vaše želje, 
misli, razgovore i djela, treba da po istinama vjerskim ravnate svoje 
življenje, svoje vladanje i onda, kad vas ne nadziru roditelji ni učitelji. 
Budete li sjeme vjerskih istina u srcu svojem njegovale, to ćele svakako 
udovoljaviti svom revnosti i savjestnosti željama i odredbama vaših 
vrijednih odgojiteljica i očekivanju vaših brižnih rodilelja. 

Vjera i vjerski bogoljubni život jesu temelj vašoj sreći. Ne do- 
opustite, ne dajte, da vam se ikada taj temelj uzdrma.. Mnogi, koji bi 
željeli uzdrmati temelj vjerskoga života i vjerskoga vašeg osvjedočenja, 
ma da se hoće pokazati pred ljudima, da ne vjeruju ono, što su ačili 
i što vi učite u katekizmu, ipak u ozbiljnim časovima posve drukčije 
misle. — Misle i ćute onako, kako su učili u nevinoj i nježnoj dobi 
mladosti svoje. Sjeme vječnih istina, ma da je bilo u guštari, probije u 
srca njihovom. A za dokaz neka vam bude slijedeći primjer: 

.Dr. Guepin imao je druga i dobrog prijatelja, koji je teško obolio. 
Bolest bivala svakim danom sve gorja. Njegova bogoljubna žena videći 
pogibelj, vruće je molila Boga, da bi joj usprug umro kao pravi kršćanin 
katolik. Kad je nekoga dana došao prijatelj Dr. Guepin, da posjeti svoga 
druga, zaustavi ga žena, te mu otvoreno reče: »Gospodine doktore, vaši 
posjeti moje srce silno raztužuju i uznemiruju. — Moj suprug će, kako 
vidim, morati naskoro umrijeti, a o ispovijedi, o izmirenju svoje savjesti 
i Jaše neće ni da čuje; oh umrijeti će mi kao bezvjerac i vi ćete biti 
tome krivi«. Ove riječi tako su djelovale na Dr. Guepina, da je priznao, 
kako je mnogo toga protiv vjere sa balestnikom govorio, ali je nato 
obećao, da će kod prijatelja i bolesnika sve učinili, da se pravodobno 
pred smrt u sv. ispovijedi s Bogom izmiri. Iza toga stupio je u bolesnikovu 
sobu i kako ga je pozdravio, te nekoliko običnih riječi s njim progovorio, 
reče mu: »Brijatelja. lebi je sve gore! Vrlo se bojim za tebe«. Što 
misliš time reči, zapita začugjeno bolesnik. »E bilo bi dobro, da urediš 
sve svoje stvari« odvrati mu prijatelj. » To sam već učinio i prepuštam 
sve ženi i djeci«, reče bolesnik. »Ne mislim na to« nastavi Guepin, »već, 
dragi prijatelju, ja bih se na tvom mjestu ispovijedio«. »Ali prijatelju«, 
poviče bolesnik, »ti valjda hoćeš, da se time meni narugaš! Ta zar nismo 
toliko puta obojica tvrdili, da je to izmišljotina i najveća ludorija, da 
je to samo za djecu i neuka žene« 2 Da tvrdili smo to, ali togo ipak 
nismo nikad dokazali. A što onda, ako je ipak sve tako, kako smo to 

u mladosti učili i kako to čine nevina djeca i bogoljubne duše 2 Bolesnik, 
koji na sve molbe bogoljubne žene i dobre djece nije htio ništa čuti o 
sv. ispovijedi, bio je ovim iskrenim riječima prijatelja iznenagjem. Na- 
sloni glavu na prsi dobrog prijatelja, zamisli se te iza kratke šutnje 
progovori: »Pravo si rekao! Sve, što smo govorili protiv vjere, nismo 
nikada dokazali. Molim te dozovi mi svećenika, da što prije uredim. 
svoju dušu«. Poslije obavljene ispovijedi suznim očima zagrli prijatelja 
te mu reče: »Na tom mjestu bi se sad i ja ispovijedio«. I malo iza toga 
je sa blagim smješkom na licu izdahnuo. (Koledar Družbe sv. Mohorja 
za 1 1909. p. 24.). Tako eto često biva kod onih, koji se rado nabacuju 
pogrduma na vjerske istine, ali na svoju sramotu ne mogu svojih 
tvrdnja dokazati. 

Djeco Božja! Postojanost u dobru treba svakomu čovjeku. A 
postojan biti će samo onaj, koji se je od rane mladosti u tom vježbao, 
u čijem srcu je u ranoj mladosti sjeme dobrih nauka uhvatilo čvrst 
korijen. Mladenački dani, su dani rada, su dani sjetve i to sjetve za 
vremenitu i vječnu vašu sreću. 

Okoristite se ovim dragocjenim vremenom, okoristite se i ovom 
školskom godinom, te nastojte da naš trud ne bude uzaludan. već da 
svaka naša riječ, opomena, savjet i uputa bude ono dobro sjeme, koje 
je u vašem srcu našlo plodno tlo. — Učite marljivo, slušajte svoje 
roditelje i nas svoje učitelje savjesno, pa će onda konac školske godine 
biti za vas uiješna i radosna žetva. Dok imadete vremena i prilike 
radite, jer brzo će proći dani života i onda ne ćete moći više raditi. — 
Sad sijte u srce obilno dobro sjeme, a onda ćete i obilno žeti, jer tko 
obilno sije, obilno i uz blagoslov Božji žanje. Amen. 


= >2-09 sam. — 


Raina propovijed.) 
Po kardinalu Pifflu: O. Kapistran. 


Svi, koji od više godina polaze devetnicu sv. Antuna u ovoj 
crkvi, priznavaju, da još nikad nisu osječki katolici u tolikom broju de- 
vetnici prisustvovali kao ove godine. I nije bilo do sada tako velikog, 
tako strašnog vremena, vremena, koje u sudbinu ljudi siže i zadire. 
Jedan cogogjaj tjera drugi. U. duševnoj napetosti očekujemo svaki čas, 
što će nadoći, čekamo velik, znamenit, sudbonosan svršetak. Mi katolici 


*) Ova je propovijed prigodna, pa se kao takova može uz neke promjene 
upotrijebiti u svakoj svečanijoj zgodi. 

ne slušamo samo zvuk sudbine, ne, mi katolici slušamo više, mi slušamo 
glas Božji, glas, koji _ čujemo sada po tutnjavi lopova, a kojeg smo za 
dugog, mirnog vremena toliko puta prečuli. Glas Božji govori nam 
po tutnjavitopova. 

Mnogi od nas još danas rizavišija o tom, da li je taj svjetski 
rat zbilja bio nuždan. Moji dragi, taj rat je bio potreban, on je bio 
gospodarstvena potreba; mi nismo mogli dalje mirno gledati, 
kako nas i susjednu Njemačku naši neprijatelji od svih strana zaokru- 
žuju, kako našu siromašnu domovinu i s vnjom združenu Njemačku 
protivnici formalno blokiraju, da nam vanjsku trgovinu unište, a nas 
gospodarstveno ubiju. Rat je bio nuždan kao pravedna obrana. 
Mi nismo mogli više mirno gledati, kako naši lakomi susjedi požudno 
posižu za dijelovima monarkije, za našim dobrom, kako rovare megju 
stanovništvom, isto truju, na prevrat navode, da im onda monarkija 
kao zrela jabuka u krilo padne. Dijelove monarkije, kao Galiciju, kitnjasti 
naš Srijem, Bosnu, Hercegovinu, Dalinaciju, a vjerolomni naš bivši sa- 
veznik /talija: Tirol, Korušku, Kranjsku, Istru, Trsi, dijelove, koji od 
davnine sačinjavaju zemlje dične i mile habsburške dinastije i za koje 
su naši pregji krv prolijevali, htjeli bi da:nam otmu. 

Ali, dragi moji, taj rat bio jene samo gospodarska nužda, 
on nije samo pravedna samoobrana, već je on bio potreban po 
providnosti Božjoj. Tko je zadnjih desetak godina poznavao unutrašnje 
prilike Austrije, tko je promatrao, kako se je proli ugledu vladara i 
svake vlasti od stanovitih huckara radilo, bila ta vlada duhovna ili svje- 
tovna; kako se je nastojalo ubiti u narodu, a naročilo u naobraženim 
slojevima svuki smisao za vjeru i moral, kako se je širio nauk slobodnog 
morala, nauk, da u braku smije biti najviše dvoje djece, po jedno ili 
pače nijedno, tu se je moralo sa strahom pomišljali na budućnost 
radi užasnih posljedica takovih zabluda. Samo rat mogao je načiniti 
tomu kraj, samo rat tomu pčmoći. Kolike majke, kojima su pali jedinci 
sinovi u ratu, osjećaju posljedice grijeha mladosti i žale ga. Jest, dragi 
moji, povjesnica, ta učiteljica života nam to potvrgjuje, da rat, ma kako 
on težak, ma kako užasne njegove posljedice bile, ma on hiljade i 
hiljade junaka pokosio, a i siročadi učinio, ipak ima i dobre posljedice: 
on donosi vjersku i ćudorednu obnovu. Tako je i kod nas. 
Rat ima strašne, al i dobre posljedice. Došao je ral,a protuvjerskih 
i narodnih bundžija je nestalo izmegju nas. Ono, što je austrijske 
narode razdvajalo, je nestalo, megjusobno su složni u obrani narodne 
grude; samoljublje, koje se raširilo na sve strane, protjerano je pre- 
divnim dokazima ljubavi spram bližnjega, bilo ranjenoga, bilo bolesnoga, 
bilo onoga, kojega je nužda pritisla, a pokazuje se po hramovima i 
ljubav spram Boga. Počam od osječkih prvih obitelji, do one sirotinje, 
naći ćete srca otvorena bijednicima. Riječ sv. pisma: »Po tom ćete ih 

prepoznati, da su moji učenici, ako se budu megju sobom ljubili« opet 
se ispunjuje. Tako vam je rat, kao šum oluje onog svetog dana, kad je 
Duh sveti sašao nad apoštole, tako je on oživio naša srca, probudio ih 
na nov život. K tomu je bio rat kušnja Božja, koja nas je još zadnji 
čas imala spasiti, da se ne ugušimo u kaljuži požudnog života. Zato 
lozinka; »Naprijed s Bogom !« — on će bili s nama, s našom domo- 
vinom. »Naprijed s Bogom !« lozinka je bila odmah na početku 
rata našeg sijedog premilog vladara. »Naprijed s Bogom«, nalaže: 
se u zapovijedima našeg vrhovnog zapovjednišiva na bojnom polju; 
»Naprijed s Bogom«, kliču naši hrabri vojnici kod navala s bajonetama 
na neprijatelja. »Naprijed s Bogom« moramo klicali i mi, koji smo ostali 
kod kuće. »Naprijed s Bogom« bila je naša lozinka, naša nada, kad smo 
se prvi puta poradi rata skupili pred kamenitim kipom. Nadu smo svu 
onda položili u ruke gospodina Boga. Te nade nismo izgubili nikada. 
Nismo je izgubili, kad su naši junaci padali na Crnom vrhu, nismo, kad 
su se naši povukli iz Srbije: nismo, kad je gotovo čitava Galicija bila u 
rukama Rusa, kad su izgladnjeli naši junaci neprijatelju prepustili Prze- 
misl. Nismo ni onda, kad je pridošao novi neprijatelj, vjerolomni saveznik 
Italija. Da smo imali pravo, kad nismo gubili nade, polagano uvjeravaju 
nas dogogjaji prošlog i ovog mjeseca. Przemisl je opet u našim rukama, 
Galiciju prazni neprijatelj, a nesloga neprijatelja dovesti će do pobjede 
one, koji se uzdaju u Boga, koji se bore uz Boga. »Naprijed s Bogom« 
kličemo mi evo i danas u mjesecu lipnju, kad smo došli k našem starom 
znancu, starom prijatelju, sjegurnom pomoćniku sv. Antunu Paduanskom. 
Za života borio se on odvažno za potišteni narod proti silniku Ezelinu. 
Odvažno je on stupio pred njega i predbacio mu krvava njegova djela. 
Narod je on oslobodio od njega, Oslobodit će i nas od naših neprijatelja. 
Pomogao je mnogima pomoći će i nama. Kroz devet dana dolazili smo 
pred njega, potrebe mu naše iznosili, i možemo sjegurni biti, da će nas 
uslišati. Potreba je naša velika, ali neka budu i naše molitve velike i 
neprekidne. Završujemo danas ovu javnu devetnicu, ali neprestanimo 
obavljati privatne, neprestanimo ga pohagjati. Molimo mu se, da pohagja: 
naše junake i u Galiciji i na Soči, a i na talasima jadranskoga mora. 
On liječi bolesne. Preporučujmo mu naše u bolnicama nevoljne bolesnike. 
Molimo se, da naši hrabri vojnici ustraju do kraja, do konačne 
pobjede. Molimo se, da isprosi gosp. Boga, da se skrate ovi dani kušnje 
i srdžbe Božje. Molimo mu se, da nam isprosi od gosp. Boga, da uz- 
mognemo što prije zapjevali u svojim crkvama svečani »Tebe Boga 
hvalimo« radi postignutog blagoslovljenog mira. Amen. 

Na posvetilo crkveno. 
Po Chrisol. 9. Rakuša, župnik. 
O trovrsnoj gradnji crkve. 


»Evo šatora Božjega megju ljudima, 
i živjet će s njima, i oni će biti narod 
njegov, i sam Bog biti će s njima, 
Bog njihov“. (Otkr. 21. 2). 


Posvetilo crkve jest vanredno znameniti dogogjaj za svaku župu; 
zato se spomen na njega svake godine opslužava svečano. Posvetilo 
crkve sjeća nas na ono vrijeme, kad u ovom mjestu još nije bilo crkve. 
Do onda bilo je ovdje pusto i prazno, kao u kući Zakejevoj prije, nego 
se Isus svratio u nju. Istom kada je bila sagragjena ova crkva, i kad 
se Isus u njoj nastanio, vrijedila je riječ: »Danas dogje spasenje kući 
ovoj« (Luk 19, 9.). Onda je postala šator Božji megju ljudima, od onda 
je s vama, od onda ste narod njegov, a on Bog vaš. 

Od posvetila ove crkve obavlja se drugo posvetilo u njoj. To je 
posvetilo čovjeka za crkvu Božju, što biva na sv. krstu. I na (oj živoj 
crkvi Božjoj ispunjuje se riječ, da Bog u njoj stanuje, da krštenik spada 
megju narod Božji, da je dijele Božje, a Bog njegov otac. 

NO niti ova crkva od kamena, niti živa crkva, čovjek, ne bi bila | 
posvećena Bogu bez ireće, dubovne crkve, bez sv. crkve katoličke, koju 
je sagradio sam I. Krist. Po njoj je ova župna crkva odregjana i posvećena 
za pravu kuću Božju, po njoj posvećena je i postala je naša duša 
hranom Duha sv. 

Današnji dan sjeća nas dakle na trovrsnu gradnju crkve Božje ; 
slušajte pozorno, ja ću vam tumačiti svaku pojedinu ovu gradnju : posvetila, 
dostojanstvo i znamenitost. 


k 


1. Kad je svršena gradnja crkve, onda se posveti ili blagoslovi, 
i ovo ju istom učini šatorom Božjim megju ljudima. Već temeljni kamen 
se posvećuje ; a to zato, jer nas sjeća na pećinu, na kojoj je Krist sazidao 
crkvu svoju. Sv. Pavao apošlol piše: »Sazidani ste na temelju apoštola 
i proroka, a sam Krist je ugaljni kamen« (Ef, 2, 20.). Nakon dogotovljene 
gradnje biva samo posvetilo ili blagoslov po biskupu ili njegovom 
zamjeniku. Time postaje crkva pravim svetim mjestom. Kad je patrijarka 
Jakov vidio nebesku ljestvu, reče: »Koli strašno je ovo mjesto! nije 
ovdje drugo, nego kuća Božja i vrata nebeska« (Gen. 28, 17.). Kad sc 
Bog javio Mojsiji u gorućem grmu, reče mu: »Izuj obuću s nogu svojil; 

jer mjesto, na kom stojiš, sveta je zemlja« (Exod. 3, 9.). Kad je Salomon 
posvetio hram. pojavio se u njem Bog u stupu od oblaka, i iako ga 
napunio svojim sjajem, da nitko nije mogao u svetište. No, svaka kato- 
lička crkva mnogo je svetija. Mjesta, gdje su bile nebeske ljestve i gorući 
grm, bila su posvećena samo za čas vidljivom nazočnošću Božjom ; ovdje 
pako je Bog neprestano nazočan ; ondje je bio samo u slici, ovdje je 
Krist zbilja i bivstveno nazočan. U hramu Jerusalemskom stanovao je 


doduše uvijek, ali u nepristupnom veličanstvu ; ovdje stanuje pun milosti 


i ljubavi. Ondje su se prikazivale samo prilike Žžrive pomirnice ; ovdje 
se obnavlja prava žrtva otkupljenja. Koli svete su dakle naše crkve! Ovdje 
je gora blažensiva, na kojoj Isus sveudilj naviješta svoj sveti nauk ; ovdje 
je gora Kalvarija, na kojoj svoju žrtvu neprestano prikazuje; ovdje je 
gora, Sion, gdje je u presv. oltarskom Otajstvu uvijek prisulan; ovdje je 
ribnjak Silve, gdje kupelju svoje krvi u sakramentu pokore liječi bolesti 
naših duša. Što bi bili bez kuće Božje? Ne bi čuli riječi Božje ; ne bi 
imali žrtve ni zajedničke molitve. U kući Božjoj imamo sve ovo; u njoj 
nalazimo u životu utjehu i poduku, milost i blagoslov, pomirbu i posvećenje, 
a po smrti pečivamo u njenoj sjeni ; jer će u njezinoj blizini biti pokopana 
naša tjelesa kao sjeme uskrsnuća. U svakoj sv. misi biti će naša tjelesa 
poškropljena krvlju Kristovom. i oni, koji će živjeti poslije nas, molit će 
se ovdje za nas. 

2. Koli velika je to blagodat! Ali jer tu blagodat uvijek uživamo, 
zaboravljamo često na nju, i ne cijenimo je, kako zaslužuje. O koli 
teško je onima, koji je nemaju! Posvetilo crkve sjeća nas opet na tu 
blagodat. Budimo stoga zahvalni Bogu, što je megju nama raapeo svoj 
šator i što nas priznaje za svoj narod i iz ljubavi je naš Bog. Pokažimo 
se dostojnim ove blizine, ovoga ljubeznoga općenja Božjega s snama sa 
svetim strahopočitanjem prama ovomu svetomu mjestu. Kad stupimo 
u crkvu, sjetimo se riječi patrijarke Jakova: »Koli strašno je ovo mjesto ; 
nije ovdje drugo, nego kuća Božja i vrata nebeska«. Kad ugledamo 


vječno svjetlo, koje nas opominje na nazočnost Isusovu, pomislimo, da 


čujemo glas Božji: »Izuj obuću s nogu svojih; jer mjesto, na kom stojiš, 
svela je zemlja«. Kad vidimo slike Krista, angjela i svetih, sjetimo se 
njihove nazočnosti i općinstva s njima ; pomislimo, da stojimo u pred- 
vorju neba. Ne će li sve ovo naša srca privlačiti ovamo? (Gdje možemo 
naći više milosti, utjehe i zadovoljstva ? Kad je Bog kod posvetila crkve 
starozavjetne rekao: »Oči moje biti će otvorene, i uši moje pazljive na 
molitvu onoga, koji će se molili na ovom mjestu« (11. Paral. 7, 15,), ne 
vrijedi li to onda mnogo više za ovo mjesto, gdje je Krist nazočan, gdje 
je prijestolje njegove milosti i njegovo presveto Srce? Kad Isus obećaje: 
»Gdje su dva il: tri subrani u ime moje, ondje sam ja megju njima« 
(Mat. 18, 20), koliku jakost ima ouda molitva čitave župe u crkvi?! I 
kad kaže: »Ako se dvojica na zemlji slože u čemu mu drago, za što se 

uzmole, dati će im otac moj, koji jena nebesima« (Mat. 18, 19.), kakovo 
ufanje moramo potom imati, kada se svećenik i puk u sv. misi zajedno 
Bogu mole za milost! Zaisto, što je Psalmista rekao za Jeruzalem, ono 
neka vrijedi i za naše crkve: »Ako zaboravim tebe, Jerusaleme, neka 
zaboravi mene moja desnica. Neka se jezik moj prilijepi mojemu nebu, 
ako se ne budem spomenuo tebe, Jeruzaleme, i ne budem uzco tebe za 
najprvo od mojih radosti«. (Ps. 136, 5, 6.). 


lI. 


1. U ovoj od kamena ssgragjenoj crkvi gradi se i uzdržava druga 
duhovna crkva, čovjek. »Ne znate li, da ste crkva Božja« 2? opominje sv. 
Pavao (I. Kor. 3, 16). To smo postali po milosti Božjoj, jer po naravi 
smo djeca srdžbe ; na sv. krstu postali smo djeca Božja i stan Duha sv. 
Koliko li dostojanstvo! Zato je sv. Blanka često poljubila prsa svoga 
sina, kasnijega kralja franceskoga, sv. Ljudevita. On sam štovao je grad 
Poissy, gdje je bio kršten, više nego Reims, gdje je bio okrunjen 
za kralja. 

Ta duhovna crkva, koja se posvećuje na sv. krstu, bude u ovoj 
crkvi poljepšana, poprsvljane i usavršivana riječju Božjom, sv. sakramen- 
tima pokore, potvrde i presv. pričesti. Na to nas sjećaju krstionica, 
propovijedaonica, ispovijedaonice i svetohranište. 

2, Koli draga mora nam zato biti crkva, kad u njoj primamo 
toli mnoga dobročinstva! U nju mora da nas srce vuče kao nu najmilije 
mjesto. Koga crkva ne veseli, taj je umro za vjeru i milost Božju. | 

Duhovnu crkvu Božju, što je svaki kršćanin katolik, treba držati 
u još većoj svetosti i čuvati je od svakoga oskvrnuća. Teški grijeh je 
oskvrnuće, pače razorenje ove crkve. Stoga sv. Pavao toli juko odvraća 
od grijeha, naročito od nečistoće, jer smo stan Duha sv. »Ne znale li, 
da su uda vaša hram Duha sv., koji je u vama, kojega imale od Boga, 
i da nijeste sami svoji? (L Kor. 6, 19.). »Ako iko pokvari crkvu Božju, 
pokvarit će njega Bog ; jer je crkva Božja sveta, a to sle vi« (I. Kor. 
3, 17). Na to moramo misliti osobito danas, na posvetilo crkve. Dakle 
ne sada moliti i Bogu služiti, a poslije podne ga vrijegjati neumjerenošću 
i nečistoćom ; ne u jutro graditi, a u večer rušiti; ne u jutro moliti se 
Duhu sv., a na večer ga tjerati od sebe; ne u jutro kao kršćani Boga 
hvaliti, a na večer ga kao poganin zatajivati. Jer kakovu zajednicu ima 
pravednost sa nepravednošću, svjetlost sa tminom, Isukrst sa belijalom ? 
»Ja hoću da stanujem u vama i megju vama živim; i ja hoću biti vaš 
Bog a vi narod moj. Ja ću se zauzeti za vas i biti vaš otac, a vi moji 
sinovi i kćeri, veli Gospodin svemogući« (II. Kralj. 14, 18.). 

III. 


1. Svetost i dostojanstvo koli ove gragjene toli duhovne kuće 
Božje osniva se na temelju, kojega je postavio sam Krist, t. j. na sv. 
crkvi katoličkoj. Ona je gragjevina Božja, a mis njome u svezi kao živi 
dijelovi ove gragjevine. Sv, Pavao kaže: »Vi ste sugragjani svetaca i 
domari Božji. Sazidani na temelju apoštola i proroka, gdje je ugaljni 
kamen sam Isus. Na kome sva gragjevina sastavljena raste za crkvu 
svetu u Gospodinu ; na kome ste i vi sazidani za stan Božji u Duhu« 
(Ef. 2, 19, 20, 21, 22.). : 

Koli sjajan hram Božji je sv. crkva katolička! Posvećena je na 
Duhove po samom Duhu sv. Njezin temelj jest Petar, okružen od ostalih 
apoštola. Petar je takogjer ključar u crkvi katoličkoj, koji otvara i zatvara, 
veže i razriješuje tako, da Bog sve odobrava, što sveže i razriješi. Time 
je crkva stup i temelj istine. Krist zaručnik svoje crkve, izlio je na nju 
svoj sjaj i svoju slavu, »da ju metne preda se slavnu, bez ljage, bez 
mane ili što takova, nego da bude sveta i neokaljana« (Ef. 5, 27.). Svoju 
zaručnicu providio je puuoćom istine i naložio joj, da sve ljude svojom 
istinom i milošću posveti, i da kao on, traži i spasi, što je izgubljeno. 

Sada je sv. crkva doduše još slična svomu trpećemu i umirućemu 
Spasitelju; ali na svršetku svijela bit će, kako piše sv. Ivan apoštol: 
»sveti grad, novi Jeruzalem, koji silazi od Boga s neba, pripravljen kao 
zaručnica ukrašena zaručniku svojemu, šator Božji megju ljudima« (Otkr. 
21, 25.) O tom šatoru Božjem, o lom sv gradu i Kristovoj zaručnici 
kaže sv. Pavao, da je »naša majka« (Gul. 4, 26.): jer nas je rodila, jer 
Das hrani, odgaja i vodi k Bogu, našemu ocu. Tko da iskaže, koliku 
Zahvaljnost smo joj dužni! I za nju vrijedi riječ Psalmiste: »Ako 
zaboravim tebe, Jeruzaleme, neka zaboravi mene moja desnica« (Ps. 136, 5.). 

2. Koje dijete ne će ljubiti svoju majku, koja ga toli ljuhezno 
hrani u životu i smrti? Tko da ne bude vjeran zaručnici Kristovoj i 
time njemu samomu 2 Jer »onaj ne može imati Bog» za oca, koji njegovu 
crkvu nema za majku«, veli sv. Ciprijan. Ona uvijek treba vjernost svoje 
djece, a osobito sada, kad je u borbi proti nevjeri, krivim naukama, 
lažnoj znanosti, preziru, mlakosti, nehaju, mržnji, klevetanju i progonu 
svijeta. Koji priznaje, da je sv. crkva djelo Božje i zaručnica Kristova, 
koji ju ljubi kao svoju majku, ne će se je stiditi, nego će se priznavati 
njezinim, braniti će ju i štititi; njezina čast je njegova čast, njezino 
poniženje njegovo poniženje; on će se zauzimali za njezina prava i 
slobodu, gdje samo može. Sramota po dijete, koje se stidi svoje majke, 
koje pristaje uz njene ružitelje i neprijatelje, koje pomaže potkapati nje- 
zin rad, koje bi ju rado vidjeti u ropstvu, da se mogu krive nauke i 
nevjera nesmetano riječju i pismom razvijati na propast duša. Za tako 
nevjernu djecu kaže Krist: »Koji se stidi mene i mojih riječi, njega će se 

takogjer postidili sin čovječji, kad dugje u slavi svojoj (Luk. 9, 29)£1 
opet: »Koji se odreče mene pred ljudima, odreći ću se i ja njega pred 
ocem mojim, koji jena nebesima« (Mut. 10, 33.). Posljedice bojazljivosti 
onih, koji pripadaju crkvi jesu oslabljene vjere, i pobjeda neprijatelja. 

A čast kaloliku, koji se pred svijetom neustrašivo zaužima za 
crkvu; i sam svijet mora ga štovati. Ne treba junaštva za prezir i pri-. 
govore; io može i najveća kukavica i beznačajnik. Ali zauzeti se pred 
svijetom za prezrenu, prividno izgubljenu stvar i prianjati uz nju 
nepokolebivom vjernosti, to čini časnim pred Bogom i ljudima. Sim 
Gospodin veli: »Koji mene prizna pred ljudima, priznati ću i ja njega | 
pred ocem mojim, koji je na nebesima« (Mal. 10, 32). O kad bi svi 
priznavali Isusa, osobito uplivni! Njihovo svjedočanstvo je crkvi na 
čast, plašljivima na ohrabrenje, slabima na ojačanje, Bogu i angjelima 
na radost, a samim pobornicima na neuvelu slavu. 


* 
+ * 


Kršć. dr.! Sigurno je dan, koji sjeća na toliku svetost i zname-. 
nitost, vrijedan osobite proslave. A najviše i najljepše proslaviti ćemo 
ga zahvalom, molitvom i dobrim odlukama. Zahvaljujmo dakle Gospodinu 
Bogu, šlo je megju nama odabrao svoj stan! Molimo se za utemeljitelje 
i dobročinitelje ove kuće Božje : Odlučimo, da ćemo u njoj pribivati 
pobožno ! Zahvaljujmo Duhu sv., što je nas same učinio hramom svojim, 
i odlučimo, da ćemo laj hram, t.j. svoje tijelo čuvati u svelosti ukraši!vati 
ga krepostima i dobrim djelima! Zuhvaljujmo za milost, što spadamo u 
sv. katoličku crkvu i obećajmo joj vjernost, ljubav i pokornost! — 
Koliku slavu obećuje Bog svojim vjernima, koji svoje srce čuvaju kao 
hram Božji i ostaju vjerni gv. crkvi! Svi će unići u sveti grad Božji. u 
nebeski. Jerusalem, kojega temeljno kamenje nosi imena dvanaest apoštola 
Jaganjčevih i ukrašeno je dragim kamenjem, kojega prijestolje je od 
bisera, a ulice od čistoga zlata ; u kom nema crkve, jer njegova je crkva 
Gospodin Bog svemogući i Jaganjac Božji. I grad taj ne treba ni sunca 
ni mjeseca ; jer ga rasvjetljuje slava Božja i svijetiljka njegova je Jaganjac, 
Ovdje će Bog otrti svaku suzu, i smrti ne će biti više, ni tuge, ni plača, 
ni bolesti. Koji pobijedi dobit će sve, i bili ću mu Bog, i on će biti 
moj sin«. (Otkr. 21, 4. sl). Amen. | Z 


——->»—— 

Proslov prigodom vjenčanja. 
Po Riedlu 9. Rakuša, župnik. 
O ozbiljnim dužnostima ženidbe. 


Velecijenjeni mladenci! Velika i važna odluka dovela vas je danas 
u ovo svetište. U svečanoj odori postavili ste se ra stube oltara, da 
sklopite savez, koji traje do smrti i koji nalaže vrlo ozbiljne dužnosti, 

Jest, velecijenjeni mladenci, ženidbeni vez jest nerazrješiv. »Šlo 
je Bog združio, čovjek neka nerastavlja«, makar tijek. vremeua donio 
najgorča razočaranja: Pa makar bi Vas podulji zajednički život doveo 
do jasna osvjedočenja, da ste se Vi prevarili, da Vi nijeste jedan za 
drugoga, da vi ne spadate skupa, ipak znate, da zakonito vjenčani 
ostajete svezani dotle, dok smrt ne razriješi taj vez. Koli znamenit je 
dakle trenutak ovaj po vas! Savez je sklopljen, koga više ne može 
. raskinuti čovječja ruka ! | 

Ali vi ste ovim korakom prevzeli također vrlo važne dužnosti: 

1. Kao zaručnica i zaručnik obrekli ste najsvečanije jedan drugomu 
iskrenu ljubav i nepokolebivu vjernost. — Kao zaručnica i zaručnik 
Obećali ste jedan drugomu: Odsada ćeš ti meni, a ja tebi biti najveća 
radost i utjeha srcs. Nježne moje sklonosti, vruća moja čustva, goruće 
moje želje upravljene su odsada na Tebe. Tebe usrećiti je moje nastojanje: 
u tom ću ostati i nikakova_moć na svijetu ne će oslabiti ove moje 
vjernosti! Kao prsten, koji nam je izmijenjen i koji nema početka ni 
svršetka, tako ne će ni ljubav naša imati svršetka; ljubav i vjernost 
mora nas pratiti sve do groba. 

2. Kao zaručnica i zaručnik obećali ste nadalje jedan drugomu 
svečano, da ćete u blagoslovljenom ženidbenom staležu također biti 
dobri roditelji, te da ćete djecu, koju će Vama pokloniti dobri Bog, 
također odgajati za nebo. Dobri roditelji moraju nastojali riječju i činom, 
podukom i primjerom, da djeca u njima samo dobro vide i čuju. 
BoIkolovim okom moraju paziti, da ih deruća rijeka propasti ne zahvati. 
Rano moraju u njihova nježna srca sijati sjeme straha Božjega i kreposti; 
nikoji znoj ne smije im biti pregorak, nijedno breme. preteško, nijedna 
žrtva prevelika, da od njih načine ljude, koji će biti oduševljeni kršćani, 
potpora. slabima, utjeha nesretnima, te ponos i ures obitelji. 

3. Napokon ste kao zaručnik i zaručnica svečano obrekli jedan 
drugumu, da ćete i kao gospodari sa svojom družinom ljubežljivo postupati, 
da u svojim slugama i sluškinjama ne ćete gledati stvorova niže vrsti, 
već ljude, braću i sestre, koji su kao i vi stvoreni na priliku Božju i 
. otkupljeni dragocjenom krvi Isusa Krista, te kao takovi imaju pravo 

na blagost, obranu i pravednost. Nikakova neosnovana sumnja, nikakova 
tiranska bezdušnost, nikakova svojeglavost gospodara ne smije ogorčati 
položaja onih, koje je zadesila sudbina, da moraju služiti, a možda ne-| 
moju izgleda, da će se iz svoje podređenosti ikad uzdići. Kršćanski 
gospodari moraju svoje podložne smatrati kao članove obitelji, imaju 
biti zabrinuti ne samo za tijelo, već mnogo više za dušu družine, pak 
radi toga ne trpiti nemarnosti u polasku službe Božje, nečistog poznanstva 
ili razuzdanosti u govoru i ponašanju ! 

DA, velecijenjeni mladenci, ove dužnosti preuzeli ste danas na se, 
to ste međusobno obećali u ovaj ozbiljni i svečani čas. Velike su to 
dužnosti, pa zalo i velika odgovornost pred gosp. Bogom. Vršite ih 
dakle, da Vas početnik i posvetitelj ženidbenog staleža, gosp. Bog, jednoć 
uzmogne nagraditi neprocijenivom nagradom vječne slave. Amen. 


O smrti. 


Po Hulakovskyu O. ddjut Spaček. 


»Odregjeno je ljudima jednoć umrijeti“. 
(Hebr. IX. 27). 


»Imade vječnost«! Tako nam vapije glas svih kolikih naroda. 
»Ima vječnost«! viče nam glas razuma, vapije i osjegurava_nas o tom 
Deprevarljiva vjera naša. Na ovoj zemlji smo samo putnici, tamo na 
drugom svijetu je istom naša prava domovina, ovdje smo samo gosti, 
tamo je naša prava kuća; ovdje smo podanici, tamo ćemo biti dionici 
kraljevstva ; ovdje je dolina suza, tamo radost bez boli, blaženstvo bez 
kraja ; ovdje je život tmine, Hađnja i sužanjstva, tamo život svjetlosti, 
istine i slobode, 

Blaženo 'ufanje ost života prati nas ovdje na zemlji, mi 
ginemo za nebeskim kraljevstvom ; kao tudjinci tješimo se, da ćemo doći 
u pravu domovinu, u svoju vlastitu kuću; duh naš rado se diže u onu 
državu jasnih duhova, gdje jedino nalazi pravog poznanja ; mi se radujemo 
i čeznemo za životom vječnim, ali se ipak ujedno bojimo tamo unići, 
bojimo i zgražamo se prekoračiti prag vječnosti. Tijesna i uska su vrata, 
koja tamo vode, gdje prestaje vrijeme i nastaje vječnost, a kroz ta vrata 
moramo svi unići, jer vječna Istina veli: »Odredjeno je ljudima jednoć 
umrijeti«. 

Da, smrt je put, kojim svi ulazimo u vječnost, a nema nikoga, 
koji nebi morao unići.. 

,Dušobrižnik“. 29 

Kserkses promatrajuć s jede visine veliko mnoštvo ljudi i nebrojenu 
vojsku, gorko je zaplakao, jerbo je pomislio, da od svih onih. koje je 
vidio, ne će nitko poslije 100 godina više živjeti. »O kad bi.se na takovu 
visinu i mi popeli. te s nje svu koliku zemlju vidili pod svojim nogama, 
onda bi ti pokazao — veli sv. Jerko — ne samo vojsku Kserksesovu, 
nego i ljudstvo Cijelog svijeta, koje sada živi, pokazao bi ti. kako će sve 
za kraiko vrijeme smrt ugrabiti«! Tako čitamo u sv. pismu o mnogim 


patrijarsima, da su dugo živjeli. Pa i za njih kažemo: Bili su i umrli su. 


Tako »ćemo mi svi umrijeti i kano vode se izgubili u zemlji«. (II. Reg. 14. 14), 

Smrt je udes svakog čovjeka i ujedno završetak vremenitog života 
i to tajni, neshvatljivi. Pravi ključ k toj tajni pruža nam vjera i zato 
ćemo danas na temelju vjere ispitivati tajnu smrti i to: što je smrt, i 
zašlo moramo umrijeti ? 

Vjera naša nas uči, da je Bog stvorio čovjeka i obdario ga 
darovima nadnaravnim. Megju ove nadnaravne dorove spadala je tako- 
djer neumrlost tiela, što potvrgjuie sv. pismo: »Bog je stvorio čovjeka 
neumrla, On ga je učinio na svoju sliku i priliku«. (Pap. 2. 23). Da se 
je ta neumrlost ticala tijela Adamova, vidi se iz rieči zapovijedi, koju 
mu je Bog dao u raju; inače nebi mogli dokučiti, zašto mu je gospodin 
Bog rekao: »U koji bo dan budeš jeo od zabranjenog stabla, umrijeti 
češ«. “Gen. 2. 16). Da Adam nije sagriješio, nebi bio umro, smrt bo nebi 
imala oblasti nad njim, bio bi ostao neumrlim, jerbo svjedoči sv. pismo: 
»Bog niji-učinio smrt, niti se on veseli u izginuću živih«. (Sap. 1. 13). 
Ali Adam je sagriješio, a grijeh je donio smrt na svijet. »I zato kako je 
po ijednom čovjeku došao grijeh na svijet a po grijehu smrt: tako je 
smrt prešla na sve ljude, koji u njem sagriješiše«. (Rom. 5. 12). veli sv. 
Apostol, a na drugom mjestu kaže: »Plaća grijeha jest smrt«. (Rom. 6. 23). 
O grozna je ta otplata! Kako brzo se je ispunilo i do sada se ne prestaje 
ispunjavati prijetnja: »Smrću ćeš umrijeti«. Smrt je izvršila strašnu 
osudu ne samo na prvom prekršitelju zakona Božjega, već ga i danas 
ne prestaje vršiti na njegovoj djeci. Od onog časa, kad je prvi čovjek 
sagriješio, je smrt, taj neumoljivi neprijatelj vašega života u nama svaki 
čas, ona prati svaki naš korak i kretsj ona svima nama kopa grob. 
Od toga neprijatelja mi danomice umiremo, jer kakc kaže jedan prirodo- 
slovac (fiziolog): »Život je stalno umiranje«. 


Dokle je čovjek živio u svetosti i nevinosti, bio je gospodar 
cijele prirode, ali čim je izgubic po grijehu vlast, odrekla mu je priroda 
svoju poslušnost, i kao da bi mu se htjela osveliti zato, što je nekad pod 
njegovom vlašću bila, pruža svuda svoju ruku, pomoćnicu njegovom 
neprijatelju, da mu pomogne uništiti svoga negdašnjeg gospodara. Voda, 
vatra, zrak, vrućina, pače sama hrana jesu orugja, koja čovječje tijelo 
malo po malo uništuju, a tako ispunjuju volju Božju, polag koje nema 
čovjek biti ništa drugo već samo putnik, tudjinac putujući u domovinu, 
iz koje je poradi neposlušnošti bio protjeran, 

Čovjek neposlušan i ohološću zaslijepljen odvratio se je od Boga 
veleći : Odijelimo se. Nišla pravednijeg, nego da i kazna, koja ga je stigla 
radi oholosti i nadutosti nije ništa drugo, nego odije'enje. U nedostižnoj 
dobroti i ljubavi združio je gospodin Bog neumrlu dušu sa tijelom iz 
zemlje napravljenim i po osobitoj milosti imala je duša na neki način 
i svoju neumrlost dijeliti sa tijelom, koje je doduše po naravi umrlo, 
ali nadnaravnom milošću imalo ostati neumrlo; no čovjek se tomu 
opro veleći: Odijelimo se! Zato smrt nije ništa drugo, nego kazna za 
grijeh, po kojoj se duša dijeli od tijela. 

Bog u nedostižnoj ljubavi i dobroti dao se je ljudima, da Ga 
poznaju i ljube, ali čovjek se je odvratio od Boga, svoga stvoritelja i 
primakao se k stvarima stvorenima, a stoga potpade pravednoj kazni, 
da sve, što je na zemlji imao i ljubio, ljepotu, bogatsvo, čast i slavu, 
ljubav i prijateljstvo, mora jednoć ostaviti, od togs. se rastati; sve to 
postati će plijenom smrti. | 

O smrti, ti grozna naplato grijeha, kako si sva puna nesigurnosti, 
žalosti, grozote i boli! Ti uništuješ, što je bilo potpuno zdravo, uništuješ 
i razoruješ tijelo, ali dušu uništiti ne možeš. Ali što velim, ni tijelo ne 
možeš uništiti ni razoriti na vijeke. Tako mi vjerujemo, da smrt i nad 
tijelom, koje je za čas ugrabila, ne će navijeke gospodariti. Sin Božji, 
koji je nadvladao grijeh, svladao je i smrt i stoga, o kršćanine, možeš 
pun utjehe doviknuti smrti sa sv. Apoštolom: ,Gdje je, o smrti, pobjeda 
tvoja? Gdje je, o smrti, žalac tvoj« ? (I. Kor. 15. 55). Osigurava nas o 
lom Apostol na:odo riječima. »Evo me, da vam rečem otajstvenu stvar: 
»Svi ćemo zaista uskrsnuti. Mora zaista, ovo raspadljivo tijelo obući 
neraspadljivost i ovo umrlo obući neumrlost. A kad bude ova umrlost 
obukla neumrlost, onda će se ispuniti riječ, koja je napisana: Proždrla 
je pobjeda smrt. Ali hvsla .. koji nam dao pobjedu po gospodinu 
našem Isusu Kristu«. (1. Kor. 15. 51—57). 

O sv. vjero. kako si da utjehe! Kada razum ruda u najtežem 
trenutku smrti, u zadnjem času života pitao: »Kuda idem? šlo će biti 
iz mene? doviknuti ćeš mu: »Samo hrabro naprijed«! Ali kuda? »U 
život vječni« — neka bude, vjero sveta, tvoj odgovor. Amen. 


————————— 

O. čistilištu, 
Po Hulakovskyu O. Qdjut Spaček. 


,sveta i spasonosna je misao za pokojne 
moliti, da budu očišćeni od grijeha“. (II. 
Mak. 12. 16). 


Smrt nije konac svega života, već je samo odijeljenje duše od 
tijela, duša živi i nadalje i ide domani; gdje joj se vrata onog svijeta 
otvaraju. 

Dok ledena ruka smrti zagrljuje tijelo i preduic ga raspadljivosti, 
sprema se duša na daleki put u vječnost. Kao šlo se lagana tjelešca dižu 
sama po sebi gore u zrak, težka opet po svojoj težini padaju dolje, tako 
i duša iako rekuć sama po sebi putuje na mjesto si odregjeno : lagana, 
od svih grijeha, čista duša uzvinuti će se na krilima svojih kreposti u 
doinovinu vječne radosti, dok će duša opterećena bremenom grijeha pasti 
u ponor vječne kazne j aruzstih boli. 


Ali u vječnost odilaze još i duše skrušene, ali koje nak nijesu 
još potpuno očišćene od svake ljage. Ove ne mogu doći u nebo, jer riječ 
Božja, koja ne vara, glasi: »Ništa nečistoga ne može unići u nebo« 
(Hbr. 21. 17); ali ne može doći niti u vječne muke, jer je Bog pravedan, 
koji kazni i nagragjuje po zaslugama. Kanio će dakle doći duša, kojoj 

ovdje na zemlji nije preostalo vremena da se potpuno očisti ? 
| Na jednoj strani savkoliki blagoslov, na drugoj strani prokletstvo, 
ovdje blaženstvo, tamo vječna kazna — sirašna je to opreka, koja 
zahvaća razum i srce. Ali tu nam opet pomaže sv. vjera, koja pokazuje 
na srednje mjesto, kamo može doći, a to se mjesto zove čistilište. 

Nauk ovaj se dobro slaže sa ljudskom naravi. Riječ Božja, koja 
ne vara, veli, da ništa nečistog ne će unići u nebo, jer sv. Mat. (5. 8) 
veli, da će Boga viditi i uživati samo oni, koji su čista srca, a vlastito 
iskusivo nas uči, ća nisu svi ljudi tako zli. da bi zaslužili pakao, niti 
tako dobri, da mogu unići u nebo. Već ovo nas uvjerava, da mora bili 
mjesto u vječnosli, gdje bi se duše mogle poitpuno od svih ljaga očisliti, 
da mogu unići u nebo. | 

Nauk ovaj se slaže i sa svojstvima Božjima. Kad bi Bog one, 
koji nisu posve zli, kaznio sa vječnim mukama u paklu, sigurno bi više 
patili, nego su zaslužili, a Bog nebi bio posve pravedan. I opet nebi 
bio praveđan, kad bi ih tamo primio, gdje samo čiste i svete duše pre- 
bivaju. Bog pako ne može bili nepravedan! Njegova najveća pravednost 
mudrost i neizmjerna ljubav pokazuje se nama u najljepšem svjetlu, 
upravo u tom, što ljude koji odovud u mnogim manama i slaboćama 

odlaze, odmah ne odsugjuje na vijeke, nego ih na onom svijetu spasonosnoj 
kazni podvrgava, da se mogu još pokajati i za grijehe svoje zadovoljštinu 
dati, kod to na zemlji nijesu učenili. 

A što sam razum priznaje, to potvrgjuje i objava Božja i u 
novom Zakonu. Da su židovi u starom Zakonu vjerovali u čistilište, je 
očevidna istina, jerbo ako je za vrijeme Makabejaca bilo pod odjećom 
židovskih vojnika u boju palih što god nagjeno od darov krivih bogova, 
što je zakon židovima strogo zabranjivao, moljahu svi, da bi ono, što 
je učinjeno, došlo u zaborav. A sam vogja, Juda Makabejac, skupio je 
12 tisuća drahma srebra i poslao je u Jerusolim, da se prikaže žrtva za 
grijehe mrtvih, jer je sveto i spasonosno za mrtve moliti, da budu očiš- 
ćeni od grijeha. (2. Mak. 12. 42 — 46). | 

U novom pak Zakonu govori Isus u priči o gospodaru, koji je 
pravio račun sa svojim slugama i o tamnici, u koju je bio bačen 
nemilosrdni sluga, dok ne izplati dug (Mak, 18. 34). Ova tamnica vele 
sv. oci, da je čislilište. A na drugom mjestu govori Spasitelj o grijesima, 
koji se ne opraštaju ni ovdje. ni na onom svijetu rekavši«: A ako tko: 
bude štogod rekao proti sinu čovječjemu. biti će mu oprošteno; ali 
onomu, koji bude štogod rekao proti Duhu sv., ne će bili oprošteno 
ni na ovom, ni na drugom svijetu«. (Mat. 12. 32). 

Iz ovih riječi zaključuje sv. Augustin, da ne bi ovako govorio 
Gospodin u istinu kada se nebi na onom svijetu neki grijesi opraštali. 
U nebu se grijesi ne opraštaju, jer lamo nije ništa nečisto griješno; u 
paklu se ne opraštaju, jerbo odanle nema nikakvog oikupljenja ; mora 
dakle biti treće mjesto, gdje se grijesi opraštaju, a to mjesto je čistilište. 
Isus razlikuje mjesto, odakle se duše mogu spasili pokorom, očišćenjem 
j zagovorom i onda mjesto, odakle je to posve nemoguće ; to mjesto On 
zove »iminom nutarnjom. gdje je plač i škripauje zubi« (Mat. 10. 23). 
»peći ogujenom« (Mat. 13. 41)., ognjem vječnim (Mal. 21. 41). To isto 
svjedoči crkvena predaja. Sv. Bernardo veli: Trostruko je mjesto, u 
koje dolaze duše umrlih po raznoj zaslugi: pakao, čistilište i nebo; a 
sv Augustin piše: »Nekojima se oprašta u budućem životu, što na ovom 
nije bilo oprošteno, da ne trpe u budućem životu vječne muke«. 

I sv. crkva je uvijek tako vjerovala, kako nam to svjedoče 
crkveni sabori. Sabor Florentinski uči: Tvrdimo, da duše pokojnih, koje 
su u ljubavi Božjoj umrle, ali za svoje grijehe nisu potpuno zadovoljile, 
moraju se poslije smrti očistiti sa čistilišnim kazvama. 

Nastaje sada pitanje, u čem se le čistilišne kazne sastoje? 

Posebno o tom sv. pismo ništa ne kaže, samo sv. Pavao u svojoj 
poslanici na Korinčane veli: »Ako čije djelo izgori, otići će u štetu; a 
sam će se spasiti tako kao kroz oganj«. (I. Kor. 3 15). Sv. crkva učila 
je i uči, da duše u čistilištu trpe i da zagovorom vjernika, osobilo 
prikazanjem sv. Mise, polakšicu dobivaju. Iz ovog znademo, da gdje je 

polakšica potrebita, tamo da je bol velika. Zar ne mora duša takova 
čutiti žalost i veliku bol, kad teži za blaženstvom i ne može ga postići ? 
Znade doduše, da će ga zadobiti, ali kada? To je tajna Onoga, koji je 
kazan odredio. Ova nesigurnost je za nju nova muka. 

Nemojmo se onda čuditi, što nas sv. Crkva toliko potiče na 
molitvu za ove nevoljne duše u čistilištu. I one vape k nama za pomoć 
sa Jobom : Smilujte se nama, smilujte se barem Vi, prijatelji naši, jerbo 
nas se dotaknula ruka Božja. | 

Nepustimo ih vapiti uzalud, nego im pomozimo svojim molitvama | 
i dobrim djelima. Ako ćemo se mi sjetiti na njih u njihovoj nevolji, 
sjetit će se oni nas u našoj nevolji. Amen. 


o ——— 


Govor o psovki. 
O. S. Skić. 


»Iko psuje ime Gospodnje neka se 
pogubi“. (II. Mojs. 24, 16). | 


Ako uzdignemo našu pamet k Bogu pa promatramo veličanstvo. 
svemogućnost, dobrotu i svetost Božju, a s druge strane prosudimo 
čovjeka, vidjet ćemo, da čovjek izgleda kao neznatno stvorenje prama 
Bogu, pače gubi se pred veličanstvom Božjim poput najmanjeg ervića 
zemaljskog. Pa tko bi se usudio i pomisliti, da će taj čovjek na takovo 
zlo i drzovitost doći, da će ustati proti Bogu, njegove zapovijedi kršiti 
i presveto ime njegovo i ugodnika njegovih psovati, i sve što je sveto, 
pogrgjivati; a to nažalost čujemo ne samo od nevjernika, već i od onih, 
koji ime katoličko nose na sebi, pa u divljoj srdžbi svojoj psuju sve, što 
je sveto, sve što im na pakleni jezik dolazi, niti praštaju nebu niti zemlji, 
ni Bogu ni ljudima. 

A kako je velik grijeh psovka, koja se protivi drugoj zapovijedi 
Božjoj, to ćete vidjeti iz današneg moga govora. 
od na 
' k s x 

Sveti Toma Akvinski promatrajući Božje veličanstvo i ništetnost 
čovječju reče: »Svaki je grijeh manji od psovke proti Bogu: jer po drugim 
grijesima čini se nepravda stvorenju naime čovjeku, a po huljenju Boga 
čini se nepravda Stvoritelju svega svijeta«. Ovu istinu razmišljao je i 
sv, Jerko, pa kaže: »Ništa nije strašnije od huljenja na Boga, po kojem 
čovjek diže usta u vis da grdi Boga«. Pa što znači psovati? Psovku 
počinjamo, ako Boga grdimo gadnim riječima, ako Bogu niječemo njegove 

savršenosti. n. pr. ako kažemo: Bog me je zaboravio; time niječemo 
Božje sveznanje ili kažemo: ne će mi Bog pravo. Time niječemo Božju 
pravdu, ili kad tko psuje sa stvorenjem, kad vragu pripisuje čiji Život, 
tim opet dajemo Božju savršenost stvoru, to jest vragu, koji ne može 
stvarati; osim toga je svetogrgje psovati svece, koji su ugodnici Božji, ili 
vjeru, jer je objava Božja, ili zakon, to jest zapovijedi Božje, ili krst 
koji je najglavniji sakramenat u crkvi katoličkoj, ili križ kojim nas je 
Bog oslobodio sužanjsiva vražjega, ili crkvu koja je kuća Božja; jer sve 
ovo i ovomu slično odnosi se na Boga. 

| Kada je Mojsije izveo Izraelce iz sužanjstva sirak dogodi 
se ovo: izagje sin jedne Izraelke, kojega bijaše rodila s čovjekom Egip- 
ćaninom, megju sinove izraelove, i stane se svagjati u okolu s jednim 
Izraclcem. I kad opsova ime (Božje) i pohuli ga, odvedoše ga k Mojsiji, 
i metnuše ga u zatvor, dok ne saznadu, što će zapovijediti Gospodin 
(Bog). — A Bog reče Mojsiji: — Izvedi psovača iz okola i neka metnu 
vi, koji čuše ruke na njegovu glavu i neka ga zaspe kamenjem sav 
narod«! (III. Mojs. 24, 10—:15). Eto ovo bijaše kazna već na ovom 
svijelu za psovače, a muke vječne čekale su ih na drugom svijetu. Citam 
u sv. pismu, da je veliki židovski svećenik Heli, imao dva sina; jedan 
se zvao Ofni a drugi Fines._Ovi su dječaci bili vrlo opaki, le spijoliće 
proti Bogu prigedom žrtvovanja. Otac je doznao za njihovo svetogrgje, 
pa ih opominjao : Čujte djeco: Ako čovjek pogriješi proti čovjeku ublažiti 
će se Bog i oprostiti će griješniku jer će ugodnici Božji moliti za 
griješnika, ali ako proti Gospodinu sagriješi čovjek. tko će moliti za njega ? 
(I. Kralj. 2, 25). Nitko ; jer prijatelji Božji ne mogu moliti za neprijatelje 
Božje, a ovi su psovači. Ali Helijevi sinovi prezreše opomene očeve, i 
radi ovog grijeha predade ih Bog njihovim neprijat ljima Filistejcima, 
koji ih pogabiše. I ovo svetogrgje ne naškodi samim grješnim sinovima, 
nego i njihovom ocu Heliju, kojega kad začu, da su mu Filistejci sinove 
ubili i zavjetnu škrinju zarobili, od žalosti udari kap i sa slolice pade 
na zemlju mrlav. Odavle se vidi, da psovka proti Bogu ne škodi samom 
svetogrdniku, nego i drugima koji su istoj sukrivci. Više puta radi psovke 
Bog šalje na ljude kugu, glad, koleru i druge zarazne bolesti, koje 
zarazuju psovače i nepsovače. Kada Senuherib, kralj Asirski dngjade 
Jerusalem, poruči Židovima, da ih ni Bog njihov ne može osloboditi od 
vlasli njegove ; i slijedeće noći posla Bog nngjela svojega u vojsku asirsku, 
koji ubi 185.000 asirskih vojnika, a Senaheriba ubiše njegovi sinovi. 
Psovka Senalcribova ne naškodi samo njemu, nego i njegovim vojni- 
cima. Sličan dogogjaj čitam o Nikaroru, vojskovogji cara Demetrija (I. 
Makabejaca 7). i Heliodoru dvoraninu Seleuka kralja Asiatskoga. (IL 
 Makab. 3). A sada čujte dogogjaj iz novijeg vremena. Za vladanja 
Isusovom crkvom Pija pape IX. Talijani sa svojim kraljem Viktorom: 
Emanuelom odrediše oteti papinu državu i ujediniti je kraljevstvu 

Talijanskom. Po sebi se razumije, da je bilo talijana za papu i proti 
papi; i evo jedan nevaljanac iz Francevile kod Napulja, tako zamrzi 
Pia IX, čovjeka dobra i nabožna, da je svome psu dao ime Pio. Ali 
Bog osveti ovo svetogrgje. God, 1864. igrao se je polovicom srpnja rečeni 
svetogrdnik u svojoj sobi sa svojim psom; učio ga uspravno stajati, hoditi, 
palicu držati kao vojnik pušku, itd. Kada je psu dozlogrdila igra, prestao 
je slušati. Gospodar se na njega razviče, a pas ga ugrize i pobježe kroz 
prozor. Na njegovu viku dotrča mu žena i sinovi u pomoć, ali mu za- 
tiljak bijaše ugrižen, nesretnik im izpripovijedi, kako je ugrižen i ispusti 
griješnu svoju dušu. Slično ću vam pripovijedati o sv. Ignaciju Lojoli. 
Ovaj je išao s jednim svećenikom u grad Alkolu u Španjolskoj, na putu 
sretoše Donlape Mendoza, koga je Ignacije prije nekoliko vremena ukorio 
radi griješna življenja. Svećenik za Ignacija zaprosi milostinju od ovog 
plemića Lape, a on poznavši Ignacija reče za veću porugu: ako taj 
Ignacije nije zaslužio, da _ se živ slavi na lomaču i ispeče, da Bog da, 
neka ja izgorim. Pa što se dogodi? Do malo vremena dogje glas da se 
rodio Kraljević, pucali su iz pušaka i topova i prosvjetljivali grad. I 
plemić Donlape uspe se na svoj toranj nad kućom i poče pucati i na 
njegovu nesreću upali se gradska barutana i ode u zrak, od barutane 
vatra zahvati nesretnoga Donlape, koji je očajno u pomoć zvao i niz 
stube trčao tražeć vodu, ali prije nego nagje sruši se i živ izgori. Ovo 
se dogodi godine 1527, kako piše Genelli u životopisu sv. Ignacija 
Lojode. Iz ovoga se vidi, kako Bog još na ovom svijetu kazni one, koji 
psuju njegove ugodnike. Rimski Cesar Julije Kajo, bijaše dakako krivo- 
božac, ali što je u njemu pohvale vrijedno to treba pohvaliti. On je za 
rimsko carstvo toliko zaslužan, da je sve rimske careve nadvisio; on 
proširi rimsko carstvo po svemu tada poznatom svijetu. Narodima, koje 
zauze, dade njihovu narodnost, jezik, običaje i prava, nutarnje bune 
u carstvu nije mogao potpuno ugušiti, ali ih je prilično ublažo ; prvacima 
Rimskim davao je njihovu počast, a osobito je zavolio Junija Bruta, 
koga je svojim sinom zvao i upisao ga megju svoje baštenike. Ništa 
.onemanje rimljani, koji se naučiše na Republiku (skupovladu) nisu trpili 
jednog vladara nad sobom i urotiše se proti Cesaru, da ga ubiju, i pošto 
je narod ljubio Cesara, pa da njegovom smrtim ne bude buna u puku, 
odrediše ga u carskom vjeću (Senatu) ubiti velikaši rimski, to jest senatori. 
Dne 15. marta 44. godine prije rogjenja Isusova, pozvaše Cesara tobože 
da presjeduje carskom vjeću, a kada je prispio u vjeće, vjećnici razboj- 
nički navališe mačevima na njega, On se htjede braniti, ali kad vidje 
megju urotnicima dragoga svoga Bruta, klonu duhom i sruši se na 
zemlju i posljednje mu riječi bijahu: »Tu quoque, Fili mi Brute« ! (i ti 
moj sine Brute)! urotio si se proti meni ; i da ovu sramotnu nezahvalnost 
ne gleda, pokri se dugačkom rimskom haljinom zvanom Toga, izdahnu 
primivši 23. rane. | | 


pjesama, gdje se crtaju u vezanom i nevezanom slogu savremeni 
sudbonosni događaji, a koliko mi je poznato Tomasović je sa svojim 
pripovijestima i feljtonima sva slična djela nadvisio. — Te su crtice 
pisane skroz patriotskim hrvatskim i religijoznim duhom, punim ljubavi 
naprama našem hrvatskom svijetu koli onome, koji krv prolijeva po 
bojnim poljanama, toli onome, koji kod kuće na ognjištu svome trpi i 
strada. — Pisac nas vodi, kako sam kaže u popratnoj riječi, nad grozni 
vrtlog svjetskog rata — u oluju, što nemilosrdno bijesni i hara. Ondje 
ćemo nazrijeti krv, opaziti dim, čuti rik topova i zujanje ubojitog taneta; 
ondje ćemo pomirisati cvijeće, što se rascvalo po krvavom razbojištu ; 
ono najljepše cvijeće: junaštvo, domoljublje, vjeru i nadu. 





Knjiga broji 165 stranica, a urešena je prekrasnom naslovnom | 


slikom. Naručuje se u »Kući dobre štampe« na Rijeci. Cijena 1 Kr. 
Toplo preporučamo tu knjigu; iz krvi je nikla i liječi srca, što krvare. | 

